
	讘讬讬谉 讞专讚诇讬. 砖讞讜专 讻诇讜诪专 诇讘谞讛 讗讜 砖讞讜专讛: 讘诪住讘 专讞讘. 诪讬住讘 诪讟讛 砖诪讬住讘 注诇讬讛 讘砖注转 讗讻讬诇讛 讜诇注谞讬谉 谞讬讗讜祝 讗砖讛 砖诪谞讛: 拽爪专. 讻讞讜砖讛: 讞讘专 讟讜讘. 讗砖讛 讟讜讘转 诪专讗讛: 爪讬诪爪诪讗讬 诪诇讻转讗. 讻讱 砖诪讛: 诪转谞讬' 讘讗诇讛. 诪驻专砖 讘讙诪' 拽讜诇驻讗 诪爪讜拽''讛 讘诇注''讝: 讜讻转转讜 讞专讘讜转诐. 讜讗讬 转讻砖讬讟讬谉 谞讬谞讛讜 诇讗 讬讛讜 讘讟诇讬谉 诇注转讬讚: 讘讬专讬转. 讘讙诪专讗 诪驻专砖: 讟讛讜专讛. 讗讬谞讛 诪拽讘诇转 讟讜诪讗讛: 讜讬讜爪讗讬谉 讘讛. 讚诇讗 砖诇驻讗 讜诪讞讜讬讗 砖诇讗 讬专讗讛 砖讜拽讛: 讻讘诇讬谉 讟诪讗讬谉. 讘讙诪' 诪驻专砖 诇讛: 讙诪' 砖专讙讗 讘讟讬讛专讗. 谞专 讘爪讛专讬诐 诪转讜讱 砖讗讬谞讜 爪专讬讱 讗讬谞讜 谞讗讛 讗讘诇 讘讝诪谉 讛讝讛 砖讛讜讗 注转 诪诇讞诪讛 转讻砖讬讟讬谉 讛谉: 讜驻诇讬讙讗. 讛讗 讚拽转谞讬 讘讟诇讬谉 诇讬诪讜转 讛诪砖讬讞 驻诇讬讙讗 讚砖诪讜讗诇 讚诇砖诪讜讗诇 讗讬谉 讘讟诇讬谉 诇讬诪讜转 讛诪砖讬讞: 诇讗 讬讞讚诇. 诪砖诪注 诇注讜诇诐 讗诇诪讗 讬砖 注谞讬讜转 讜注砖讬专讜转 砖''诪 谞讞诪讜转 砖谞转谞讘讗讜 讛谞讘讬讗讬诐 讜诇讗 讬讛讬讛 讻谞注谞讬 注讜讚 (讝讻专讬讛 讬讚) 诇讗 诇讬诪讜转 讛诪砖讬讞 谞转谞讘讗讜 砖讛谉 诪谉 讛注讜诇诐 讛讝讛 讚讗诐 讻谉 讞讚诇 诇讱 讗讘讬讜谉: 诪住讬讬注 诇讬讛. 讘专讬讬转讗 讚拽转谞讬 讘讟诇讬谉 诇讬诪讜转 讛诪砖讬讞 诇专讘讬 讞讬讬讗 讘专 讗讘讗: 诇讗 谞转谞讘讗讜. 讚讘专讬 谞讞诪讜转 砖诇讛谉: 注讬谉 诇讗 专讗转讛. 注讬谉 砖诇 谞讘讬讗讬诐 诇讗 砖诇讟讛 诇专讗讜转讜: 讘讚讘专讬 转讜专讛 讻转讬讘. 讛讜讬 讝讛讬专 诇讞讝专 注诇 诪砖谞转讱 砖转讛讗 诪讝讜诪谞转 诇讱 讘砖注转 讛讚讬谉 诇讛讘讬讗 专讗讬讛 讻讞专讘 注诇 讬专讱 讙讘讜专 诇谞爪讞 讘诪诇讞诪讛 讜讛讜讗 讛讜讚讱 讜讛讚专讱: 讚诇讬讙诪专 讗讬谞讬砖. 诇讙专讜住 砖诪注转讗 诪专讘讬讛 讜讗祝 注诇 讙讘 讚诇讗 讬讚注 诇讻讜诇讛讜 讟注诪讬讛: 讜讛讚专 诇讬住讘专. 讟注诪讬讛 讚讛讗 拽砖讛 诇讬讛 诇专讘 讻讛谞讗 讜诇讗 讛讜讛 讬讚注 诇讛讗讬 讟注诪讗 讜转诇诪讜讚讬讛 讛讜讛 拽讬诐 诇讬讛 诪讚讛讜讛 讘专 转诪谞讬 住专讬: 讛诪讞讚讚讬谉. 砖讜讗诇讬谉 讜诪砖讬讘讬谉 讜诇讗 诇拽驻讞 讗诇讗 诇讛转讞讚讚: 讜讛讚专讱. 讻诪讜 讜讞讚讚讱: 讜转讜专讱. 讜转诇诪讚讱: 诇诪讬讬诪讬谞讬谉. 砖诇 转讜专讛 砖诪驻砖驻砖讬谉 讟注诪讬讛谉 讘讚拽讚讜拽 讜讘讜专专讬谉 讻讬诪讬谉 讛诪讬讜诪谞转 诇诪诇讗讻讛: 注讜砖专 讜讻讘讜讚 诇讬讻讗. 讘转诪讬讛 讻讬讜谉 讚讗讬讻讗 讗讜专讱 讬诪讬诐 讻''砖 注讜砖专 讜讻讘讜讚: 诇诪砖诪讗诇讬谉 讘讛. 砖讗讬谉 讬讙注讬诐 讘讛 讻诇 爪专讻谉 讗讬 谞诪讬 诪讬讬诪讬谞讬谉 讘讛 注讜住拽讬谉 诇砖诪讛 诪砖诪讗讬诇讬诐 砖诇讗 诇砖诪讛: 讛谞讜讞讬谉 讝讛 诇讝讛. 谞讜砖讗讬谉 讜谞讜转谞讬谉 讘讛 讘谞讞转 专讜讞 诪转注住拽讬谉 讻讚讬 砖讬诇诪讚讜 讝讛 诪讝讛: 讬讚讘专 注诪讬诐 转讞转讬谞讜. 讬砖驻讬诇 讜讻诇 砖驻诇讜转 讘谞讞转 诇''讗 讛谞讜讞讬谉 诪谞讛讬讙讬谉 讝讛 讗转 讝讛 诇讛讘谞转讛 砖诇 讛诇讻讛 讻诪讜 诇讱 谞讞讛 (砖诪讜转 诇讘) 讬讚讘专 转专讙讜诐 砖诇 讬谞讛讙: 讜诪讬 讬讗诪专 诇讜 诪讛 转注砖讛. 砖讜诪专 诪爪讜转 讬讜讻诇 诇讜诪专 诇讜: 讛诪拽砖讬讘讬谉. 诪诇诪讚讬诐 讝讛 讗转 讝讛 讜诪讘讬谞讬诐 讝讛 诪讝讛 讜诇讬砖谞讗 讚拽专讗 谞拽讟: 讘讙谞讬诐. 讘转讬 诪讚专砖讜转: 讞讘讬专讬诐 诪拽砖讬讘讬诐. 讝讛 诇讝讛 诇讛诐 讗谞讬 讗讜诪专 砖讬砖诪讬注讜谞讬 拽讜诇诐 讜讗注谞诐: 讘专讞 讚讜讚讬. 讘转专讬讛 讻转讬讘: 讛诪讚讙讬诇讬诐. 诪讗住驻讬谉 讝讛 讗转 讝讛 讜讗讜诪专讬诐 讘讗 讜谞诇诪讜讚 讜谞讘讬谉 讘讬谉 砖谞讬谞讜 讛讜讗讬诇 讜讗讬谉 诇谞讜 专讘 诇诇诪讚谞讜: 爪讜专转讗. 砖讜专砖 讛讚讘专 拽爪转 诇诪讚讜 诪专讘诐: 讙讚讜诇 讛诪诇讜讛. 诇驻讬 砖讗讬谉 讛注谞讬 讘讜砖 讘讚讘专: 讜诪讟讬诇 诇讻讬住. 诪注讜转 讜诪诇讗讬 诇讛砖转讻专 讘讛谉 诇诪讞爪讬转 砖讻专 讜讗讬讬讚讬 讚讗讬讬专讬 专讘讬 讗讘讗 讗诪专 专讬砖 诇拽讬砖 谞拽讟 讻诇 讛谞讬 诪讬诇讬 讚讗讙讚转讗 讚讗诪专 诇讛讜 专' 讗讘讗 诪砖诪讬讛: 讞讜讙专讜. 讛讚讘拽 讘讜 砖住讜驻讱 诇讬讛谞讜转 诪转诇诪讜讚讜: 讗诇 转讚讜专 讘砖讻讜谞转讜. 砖讗讬谞讜 讬讜讚注 讘讚拽讚讜拽讬 诪爪讜转 讜讗讬谉 讞住讬讚讜转讜 砖诇诐 讜住讜驻讱 诇诇诪讜讚 诪诪谞讜: 诪讜谞注 讞住讚. 砖讗讬谞讜 诪谞讬讞 讛注谞讬讬诐 诇讘讗 诇驻转讞讜: 诇诪住. 讚讛讬讬谞讜 讻诇讘:





转讜住驻讜转





	讗讬谉 讘讬谉 讛注讜讛''讝 诇讬诪讜转 讛诪砖讬讞. 讗注''讙 讚讛砖转讗 讗讬谉 讬专讜砖诇讬诐 讜讗讬谉 讘讛诪''拽 讜讗讬诇讜 诇讬诪讜转 讛诪砖讬讞 讬讛讬讛 讛讻诇 讘谞讜讬 爪''诇 讚讛讗讬 讗讬谉 讘讬谉 诇讗讜 讚讜拽讗:





讛诪讗讬专讬

讛诪砖谞讛 讛专讘讬注讬转 诇讗 讬爪讗 讛讗讬砖 诇讗 讘住讬祝 讜诇讗 讘拽砖转 讜诇讗 讘转专讬住 讜诇讗 讘讗诇讛 讜诇讗 讘专讜诪讞 讜讗诐 讬爪讗 讞讬讬讘 讞讟讗转 专' 讗诇讬注讝专 讗讜诪专 转讻砖讬讟讬谉 讛谉 诇讜 讜讞讻诪讬诐 讗讜诪专讬诐 讗讬谞谉 讗诇讗 讙谞讗讬 砖谞' 讜讻转转讜 讞专讘讜转诐 诇讗转讬诐 讜讞谞讬转讜转讬讛诐 诇诪讝诪专讜转 讘讜专讬转 讟讛讜专讛 讜讬讜爪讗讬谉 讘讛 讘砖讘转 讻讘诇讬诐 讟诪讗讬诐 讜讗讬谉 讬讜爪讗讬谉 讘讛诐 讗诪专 讛专"诐 驻讬' 转专讬住 讛讜讗 讛诪讙谉 讜讗诇讛 爪谞讛 诪注抓 讜讗讬谉 讘讬谉 讛诪讙谉 讜讛讗诇讛 讗诇讗 砖讛诪讙谉 转讘谞讬转讜 讻诪讜 诪砖诇砖 讜讗诇讛 转讘谞讬转讜 注讙讜诇讛 讜砖谞讬讛诐 诪注抓 讘讜专讬转 讗爪注讚讛 讘砖讜拽 讻讘诇讬诐 注讻住讬诐 讘爪讜专转 讗爪注讚讛 讜讛讬讜 诪讟讬诇讬谉 讘讬谞讬讛诐 砖诇砖诇讗讜转 讜讛讬讜 诪转拽砖讟讬谉 讘讗诇讜 讛讻讘诇讬诐 讛讘转讜诇讜转 讻讚讬 砖诇讗 讬驻住注讜 驻住讬注讛 讙住讛 讜讬讙讬注 诇讛诐 讛讬讝拽 讘讘转讜诇讬讛诐 讜诪讛 砖讗诪专 讟讛讜专讛 讜讟诪讗讬诐 讗讬谞讜 谞讻诇诇 讘讚讬谞讬 讛砖讘转 讗讘诇 讗诪专 讝讛 诪驻谞讬 砖讛讝讻讬专 讘讻讗谉 讻讘诇讬诐 讜讛讜讚讬注谞讜 讚讬谉 讗讞专 讜讛讜讗 讻讬 讛注讻住讬诐 讗讬谞诐 诪拽讘诇讬' 讟讜诪讗讛 诇驻讬 砖讗讬谞诐 诪讻诇讬 诪转讻讜转 砖讬砖 诇讜 砖诐 讘驻谞讬 注爪诪讜 讜讛讻讘诇讬诐 诪拽讘诇讬谉 讟讜诪讗讛 诇驻讬 砖讛诐 诪讻诇诇 讛讻诇讬诐 砖讬砖 诇讛诐 砖诐 诪讬讜讞讚 讜注讜讚 讬转讘讗专讜 讗诇讛 讛注拽专讬诐 讘诪住讻转 讻诇讬诐 讜驻讬' 转讻砖讬讟讬' 注讚讬 讜讞诇讬讛 讜讙谞讗讬 驻讬专讜砖讜 诇驻讬 诪拽讜诪讜 讜讛讜讗 讛驻讱 讛砖讘讞 讻诇讜诪专 专讜注 讜讻讬注讜专 讜讛诇讻讛 讻讞讻诪讬诐:



讗诪专 讛诪讗讬专讬 讛诪砖谞讛 讛专讘讬注讬转 讜讛讻讜谞讛 讘讛 诇讘讗专 注谞讬谉 讛讞诇拽 讛专讘讬注讬 讜讛讜讗 砖讗诪专 诇讗 讬爪讗 讛讗讬砖 诇讗 讘住讬讬祝 讜诇讗 讘拽砖转 讜诇讗 讘转专讬住 专"诇 诪讙谉 讜诇讗 讘讗诇讛 讜讛讜讗 砖拽讜专讬诐 诪讗爪讗"讛 讜诇讗 讘专讜诪讞 讜讗诐 讬爪讗 讞讬讬讘 讞讟讗转 诪驻谞讬 砖讗讬谞诐 讚专讱 诪诇讘讜砖 讻诇诇 讗讘诇 砖专讬讜谉 讜诪讙驻讬讬诐 砖讗诪专谞讜 注诇讬讛诐 驻讟讜专 讛诐 注砖讜讬诐 讚专讱 诪诇讘讜砖 讜专' 讗诇讬注讝专 讗讜诪专 转讻砖讬讟讬谉 讛诐 诇讜 讜诪讜注讬诇讬谉 诪讬讛讗 诇讛驻拽注转 讞讬讜讘 讞讟讗转 讜讞讻诪讬诐 讗讜诪专讬诐 讗讬谞谉 讗诇讗 讙谞讗讬 砖谞' 讜讻转转讜 讞专讘讜转诐 讜讗诇讜 讛讬讜 转讻砖讬讟 诇讗 讛讬讛 诪讬讬注讚 讗转 讘讬讟讜诇诐 讗诇讗 讛讬讜 注讜诪讚讜转 诇谞讜讬 讘注诇诪讗 讜讛诇讻讛 讻讞讻诪讬诐:



讘讜专讬转 讟讛讜专讛 讜讬讜爪讗讬诐 讘讛 讘砖讘转 讻讘诇讬诐 讟诪讗讬诐 讜讗讬谉 讬讜爪讗讬谉 讘讛谉 讘砖讘转 驻讬' 讘讜专讬转 讛讬讗 转讻砖讬讟 讻注讬谉 专爪讜注讛 讜讛讜讗 砖诇 诪讬谞讬 诪转讻讜转 注砖讜讬讛 诇拽砖讜专 讘讛 讘转讬 砖讜拽讬讛 讜讛讜讗 诇砖讜拽 讻讗爪注讚讛 讘讝专讜注 讜讗诪专 砖讛讬讗 讟讛讜专讛 专"诇 砖讗讬谞讛 诪拽讘诇转 讟讜诪讗讛 诪驻谞讬 砖讗讬谞讛 转砖诪讬砖 讗讚诐 讗诇讗 转砖诪讬砖 讛讘转讬 砖讜拽讬诐 讜讝讛讜 转砖诪讬砖 砖诇 讻诇讬 讜讻讘专 讗诪专讜 讟讘注转 讛注砖讜讬讛 诇拽砖讜专 讘讛 诪转谞讬讜 讜诇讞讙讜专 讘讬谉 讻转驻讬讜 讟讛讜专讛 讜讬讜爪讗讬诐 讘讛 讘砖讘转 砖讗讬谉 讻讗谉 讙讝讬专转 讚讬诇诪讗 砖诇驻讗 砖讛专讬 讘砖诇讬驻转诐 诪转讙诇讬诐 砖讜拽讬讛 讜讘讗讛 诇讬讚讬 讙谞讗讬:

讗诇 转拽专讬 讜讛讚专讱 讗诇讗 讜讞讚讚讱 讻讜' 诪砖讜诐 讚讛讗讬 讜讛讚专讱 讛讜讗 拽专讗 讬转讬专讗 讚讻讘专 讻转讬讘 讘住讬驻讗 讚拽专讗 讚诇注讬诇 诪讬谞讬讛 讜讛讚专讱 讜注"讻 讚专砖讜 讜讛讚专讱 讚讗讬讚讱 拽专讗 讻诪讜 讜讞讚讚讱 爪诇讞 砖讛讞讬讚讜讚 诪爪诇讬讞 讛转讜专讛 讘讛谉 讜讛专' 诪转讞诇祝 讘讚' 讘爪讜专转 讛讻转讘 讜讗诪专 讜诇讗 注讜讚 讗诇讗 砖注讜诇讬谉 诇讙讚讜诇讛 砖谞讗诪专 讜专讻讘 讻讜' 讚讛专讻讬讘讛 诪讜专讛 讘讻"诪 注诇 讛讙讚讜诇讛 讻诪"砖 讬专讻讬讘讛讜 注诇 讘诪转讬 讗专抓 讜讻诪讜 砖诪爪讬谞讜 讘讬讜住祝 讜讘诪专讚讻讬 讜讗诪专 讬讻讜诇 讗驻讬诇讜 砖诇讗 诇砖诪讛 讚讛讬讬谞讜 讚讬砖 诪讞讚讚讬谉 注爪诪谉 讘驻诇驻讜诇 砖诇 讛讘诇 讚讛讬讬谞讜 砖诇讗 诇砖诪讛 讜注"讻 讗诪专 讘转谞讗讬 注诇 讚讘专 讗诪转 砖讻谉 讬讛讬讛 讛驻诇驻讜诇 讜讛讞讬讚讜讚 诇讘讗 注诇 讗诪讬转讬转 讛转讜专讛 讜讗诪专 讬讻讜诇 讗驻讬诇讜 讛讙讬住 讻讜' 讚讛讬讬谞讜 砖讬讞讚讚 注爪诪讜 诇拽驻讞 讞讘讬专讜 讘讛诇讻讜转 转"诇 讜注谞讜讛 爪讚拽 讘讚专讱 注谞讜讛 讜谞讞转 专讜讞 注诐 讞讘讬专讜 讻讚诇拽诪谉 讜讗诐 注讜砖讬谉 讻谉 讝讜讻讬谉 诇转讜专讛 讻讜' 讚注讚 讛砖转讗 拽专讜讬谉 转"讞 砖注讚讬讬谉 诇讗 讛讙讬注讜 诇讛讜专讗讛 讜讛砖转讗 讝讜讻讬谉 诇讛讬讜转 讻"讗 讞讻诐 诪讜专讛 讛讜专讗讛 讚讛讬讬谞讜 讜转讜专讱 谞讜专讗讜转 讬诪讬谞讱 砖讻谉 谞转谞讛 砖谞' 诪讬诪讬谞讜 讗砖 讚转 讙讜' 讜诪"讚 讝讜讻讬谉 诇讚讘专讬诐 砖谞讗诪专讜 讘讬诪讬谞讛 讻讜' 讻讚诇拽诪谉 讗讜专讱 讬诪讬诐 讘讬诪讬谞讛 诇诪讬讬诪讬谞讬谉 讘讛 讜拽"诇:


诇诪砖诪讗讬诇讬诐 讘讛 讻讜' 讗讜专讱 讬诪讬诐 诇讬讻讗 讻讜'. 讻驻讬' 砖谞讬 砖讘驻专砖"讬 讜讻讚讗诪专讬谞谉 驻' 讻"讙 讜讝讗转 讛转讜专讛 讗砖专 砖诐 讙讜' 讝讻讛 谞注砖讬转 诇讜 住诐 讞讬讬诐 诇讗 讝讻讛 谞注砖讬转 诇讜 住诐 讛诪讜转 讻讜' 注"砖 讜拽"诇:


讗讬谉 讚讬讘讜专 讗诇讗 诇砖讜谉 谞讞转 讻讜' 讘驻"拽 讚诪讻讜转 诪驻讜专砖 讘讗讜专讱 诪讛 砖讬砖 诇讚拽讚拽 讘讝讛 注"砖:


讗驻讬' 讞讬砖讘 诇注砖讜转 诪爪讜讛 讜谞讗谞住 讻讜' 诪驻讜专砖 住驻"拽 讚拽讬讚讜砖讬谉 注"砖:


讛注讜砖讛 诪爪讜讛 讻诪讗诪专讛 讻讜'. 讚讛讬讬谞讜 砖谞讗诪专讛 诇注砖讜转讛 诇砖诪讛 讜讘专诪讝 讻诪讗诪专讛 诪诪砖 诇砖"砖 讚讗讜转讬讜转 诪爪讜讛 讛讜讗 讗讜转讬讜转 砖诐 讘谉 讚' 讚诪' 讜爪' 讘讗"转 讘"砖 讬"讛 讜注"讝 讻讜讜谞讜 诇讜诪专 讗讬谉 讛诪爪讜讛 拽专讜讬讛 讗诇讗 注诇 诪讬 砖讙讜诪专讛 讚讗讜转讬讜转 讜"讛 砖讛诐 讙诪专 讛砖诐 讛诐 讻诪驻讜专砖 讘讗讜转讬讜转 诪爪讜讛 诪砖讗"讻 讗讜转讬讜转 讬"讛 砖讛诐 讗讜转讬讜转 转讞诇转 讛砖诐 讛诐 讘专诪讝 诪' 讜爪' 砖讛诐 讬"讛 讘讗"转 讘"砖 讜讛讬讬谞讜 讚拽讗诪专 砖讜诪专 诪爪讜讛 讚砖讜诪专 注诇讬讛 讻诪讗诪专讛 讜诇讗 拽讗诪专 注讜砖讛 诪爪讜讛 讚讬砖 注讜砖讛 砖诇讗 诇砖诪讛 讜拽讗诪专 讗驻讬' 讛拽讘"讛 讙讜讝专 讻讜' 砖谞讗' 讘讗砖专 讚讘专 诪诇讱 砖诇讟讜谉 讙讜' 专"诇 讚讗讜转讜 讚讘专 诪诇讱 砖诇讟讜谉 讙讜' 诇讗 讬讚注 讗讜转讜 讚讘专 诪讬 砖砖讜诪专 诪爪讜讛 讜拽"诇:


讜讗诐 讗讬谉 注讜砖讬谉 讻谉 讙讜专诪讬谉 讻讜' 诇讻讗讜专讛 讛讜讗 诪讙讜诪讙诐 讚讛讬讻讗 诪驻讜专砖 讘拽专讗 讜讗诐 讗讬 讗转讛 注讜砖讛 讻谉 讜谞专讗讛 诇驻讬 转"讬 讜讻诇 讛诪讚专砖讜转 讚讘专讞 讚讜讚讬 专"诇 诪讗专抓 讟诪讗讛 诪讞"诇 注诇 讛专讬 讘砖诪讬诐 讘诪拽讜诐 讛诪拽讚砖 讜讛"拽 谞诪讬 讛讻讗 讚讗诐 讗讬 讗转讛 注讜砖讛 讻谉 讻讜' 砖讛专讬 讗诐 讗转诐 注讜砖讬谉 讻谉 讜诪拽砖讬讘讬诐 讝讛 诇讝讛 拽讗诪专 讘专讞 讚讜讚讬 讙讜' 注诇 讛专讬 讘砖诪讬诐 砖讙讜专诐 诇讛砖专讜转 讛砖讻讬谞讛 讘诪拽讜诐 讛诪拽讚砖 讜诪讻诇诇 讛谉 讗转讛 砖讜诪注 诇讗讜 砖讗诐 讗讬谉 诪拽砖讬讘讬谉 讝讛 诇讝讛 讙讜专诪讬谉 诇砖讻讬谞讛 砖转住转诇拽 讜拽"诇:


讘' 转"转 讛诪讚讙讬诇讬谉 讻讜' 砖谞讗' 讜讚讙诇讜 注诇讬 讗讛讘讛 讙讜' 专讬砖讗 讚拽专讗 讛讘讬讗谞讬 讗诇 讘讬转 讛讬讬谉 砖讛讜讗 诪讬讜讞讚 诇转讜专讛 讻转讬讘 讜讗诪专 讜讚讙诇讜 注诇讬 讙讜' 诪诇砖讜谉 讗住讬驻讛 讻驻专砖"讬 讜讗讬谞讜 讬讜爪讗 诪诪砖诪注讜 诪诇砖讜谉 讚讙诇 砖注"讬 讛讚讙诇 讻"讗 诪转讗住祝 诇讚讙诇讜 讜拽"诇:


讜诪讟讬诇 讘讻讬住 讬讜转专 诪讻诇诐 讻讜' 诇驻讬 砖讗讬谉 讚专讱 诇讛诇讜讜转 讛专讘讛 砖讗驻砖专 砖讬砖转讻专 讘讜 专拽 讻讚讬 砖讬转驻专谞住 讘讛诇讜讜讗讛 讜讗讞专 砖讬讜爪讬讗诐 讘驻专谞住讛 讜诇讗 讬讛讬讛 诇讜 诪诪讛 诇砖诇诐 讬转讘讬讬砖 诪诪谞讜 讻讚讗诪专讬' 住"驻 讗讬讝讛讜 谞砖讱 砖讗住讜专 诇注讘讜专 诇驻谞讬 诪讬 砖讞讬讬讘 诇讜 讜讗讬谉 诇讜 诇砖诇诐 砖谞讗' 诇讗 转讛讬讛 诇讜 讻谞讜砖讛 讗讘诇 诪讟讬诇 诪诇讗讬 诇讻讬住 讜讜讚讗讬 讚讬转谉 诇讜 讘讬讚讜 讛专讘讛 砖讗驻砖专 诇讛砖转讻专 讜诇讛专讜讬讞 讘讛诐 讻讚讬 驻专谞住转讜 讜转砖讗专 拽专谉 讛讛诇讜讜讗讛 拽讬讬诪转 诇砖诇诐 诇讜 诪诪谞讜 讜拽"诇:


讗诐 转"讞 谞讜拽诐 讜谞讜讟专 讻谞讞砖 讞讙专讬讛讜 讻讜' 讚讜讚讗讬 讗讚诐 讬专讗 诇讞讙讜专 讜诇讻专讜讱 谞讞砖 注诇 诪转谞讬讜 讗讘诇 诪谞讟讬专转 转"讞 砖讛讬讗 讻谞讞砖 讗诇 转讬专讗 讞讙专讛讜 讜讛讚讘拽 讘讜 讜讘讛讬驻讱 拽讗诪专 讗诐 注"讛 讞住讬讚 讻讜' 讚讻讘专 砖谞讬谞讜 讜诇讗 注"讛 讞住讬讚 讜讗诐 转专讗讛 诪诪谞讜 讞住讬讚讜转 讗诇 转讗诪谉 诇讜 讜讛专讞拽 注爪诪讱 诪诪谞讜 讜拽"诇:


讻诇 讛诪讙讚诇 讻诇讘 讘转讜讱 讘讬转讜 诪讜谞注 讻讜' 讻讘专 讗诪专讜 讘诪住' 讘"拽 讗住讜专 诇讗讚诐 诇讙讚诇 讻诇讘 专注 讘转讜讱 讘讬转讜 砖谞讗诪专 诇讗 转砖讬诐 讚诪讬诐 讘讘讬转讱 讗讘诇 讛讻讗 讛讜住讬祝 讚讗诇 讬讙讚诇 讻诇讘 讗驻讬' 讛讜讗 讬讜讚注 讘讜 砖讗讬谞讜 讻诇讘 专注 讜诪砖讜诐 讚诪讜谞注 讞住讚 讙讜' 讚讛讗讜专讞讬诐 讜讛注谞讬讬诐 诇讗 讬讚注讜 讘讜 砖讗讬谞讜 专注 讜住讜讘专讬诐 砖讛讜讗 专注 讜讬专讗讬诐 诪诪谞讜 诪诇讘讗 诇讘讬转讜 讜讻讚诪讬讬转讬 讛讱 注讜讘讚讗 讚诇讗 讛讬讛 讛讻诇讘 专注 讜诇讗 讛讬讛 讬讻讜诇 诇讛讝讬拽 讜诪转讜讱 砖讛讬转讛 住讘讜专讛 砖讛讜讗 专注 讛驻讬诇讛 讜讗诪专 讜讬专讗转 砖讚讬 讬注讝讜讘 讚驻讜专拽 诪诪谞讜 讻讜' 讚讚专讱 诪讙讚诇 讛讻诇讘 诇讛注诪讬讚讜 注诇 讛驻转讞 诇砖诪讬专转 讘讬转讜 讜讬专讗转 砖讚讬 砖讛讬讗 注诇 讛诪讝讜讝讛 诇砖诪讬专转 驻转讞 讘讬转讜 讛讜讗 讬注讝讜讘 讜驻讜专拽  :





讞讻诪转 砖诇诪讛

讙诪' 砖谞讗' 讜讛讚专讱 爪诇讞 讗"转 讻讜' 砖谞讗' 专讻讘 讬讻讜诇 讻讜' 讻爪"诇:


专砖"讬 讘讚"讛 讛诪讞讚讚讬谉 讻讜' 诇讛转讞讚讚 讛住"讚:


讘讚"讛 讘诪讬讬诪讬谞讬谉 讻讜' 讟注诪讬讛谉 讘讚讬拽讚讜拽 讜讘讜专专谉. 谞"讘 讘讚讜拽讬讬谉 讜讘讬专讜专谉 讻爪"诇:


讘讚"讛 诪讬 讬讗诪专 爪"诇 讜诪讬 讬讗诪专:





专砖"砖

讘诪砖谞讛. 讘讬专讬转 讟讛讜专讛 讜讬讜爪讗讬谉 讘讛 讘砖讘转. 讛谉 诇驻讬 住讚专 讛诪砖谞讛 讘讝讛 讛驻专拽 诪"讗 诪驻专砖转 讚讘专讬诐 砖诇"转 讗砖讛 讘讛诐 诇讻转讞诇讛 讜讗"讬 讗"讞 讞讟讗转 诪"讘 讻讬讜爪讗 讘讝讛 讘讗讬砖. 诪"讙 讚讘讗砖讛 讞讬讬讘转 讞讟讗转. 诪"讚 讻讬"讘 讘讗讬砖. 讜诪谉 诪"讛 注讚 住"驻 讚讘专讬诐 砖讬讜爪讗讬谉 讘讛诐 诇讻转讞诇讛 讘讗砖讛 讜讘讗讬砖. 讜诇讻谉 转讬诪讛 注诇 住讚专讜 讘讘讗 讝讜 讚讘讬专讬转 砖讬讜爪讗讬谉 讘讛 诇讻转讞诇讛. 讘诪砖谞讛 讝讜. 讛诇讗 诪拽讜诪讛 讛谞讗讜转 诇讛 讘诪砖谞讛 砖讗讞"讝 讜讬"诇:



讙诪专讗 讜驻诇讬讙讗 讚砖诪讜讗诇 讻讜'. 诇讻讗讜专讛 讛诇' 转诪讜讛 诇讜诪专 注诇 讘专讬讬转讗 讚驻诇讬讙讗 注诇 讗诪讜专讗. 诪讛专讗讜讬 讛讬' 砖讬拽砖讛 诪讛讘专讬讬转讗 注诇讬讜 讻讚专讱 讛砖"住 讘讻"诪 讜讗讜诇讬 讚讛讱 讘专讬讬转讗 诇讗 诪转谞讬讗 讘专"讞 讜专"讗 讜诇讗 诪讜转讘讬谞谉 诪讬谞讛. 讻讚讗讬转讗 讞讜诇讬谉 (拽诪"讗) 讜讻讛"讙 讻转讘转讬 诇拽诪谉 (住讛) 注"砖. 讗讜 诪砖讜诐 讚讗讬谞讜 讘讚讘专 讛诇讻讛 讜注诪砖"讻 诇拽诪谉 (注 讘'):



砖诐 讚诇讬讙诪专 讗讬谞砖 讜讛讚专 诇讬住讘专. 讻讛"讙 讘讘专讻讜转 (住讙 讘') 讛住 讜讗讞"讻 讻转转 讻讜'.





讛讙讛讜转 讬注讘"抓

讙诪' 讗诇 转拽专讗 讜讛讚专讱 讗诇讗 讜讞讚讚讱. 谞"讘 砖转讬 讗讜转讬讜转 讛"讗 讜专"砖 诪转讞诇驻讬谉 讘讞讬"转 讜讚诇讬"转 砖讚讜诪讬谉 讘爪讜专转谉 (讜讙诐 讛"讗 讜讞讬"转 诪诪讜爪讗 讗'):


砖诐 诇诪砖诪讗讬诇讬诐 讘讛 注讜"讻 讗讬讻讗 讗"讬 诇讬讻讗. 谞"讘 讜讗状转 讛讗 讞讝讬谞谉 讚诇讗"讛 讛讜讗. 讜讻诪讛 诪讗诇讜 诪讗专讬讻讬谉 讬诪讬诐 讛专讘讛. 诪专讘讬诐 讛诪讬讬诪讬谞讬谉 砖讛诐 注"驻 讛专讜讘 诪讚讜讻讗讬谉 讘讬住讜专讬谉 讜专讜讘谉 讗讬谞谉 诪讝拽讬谞讬谉. 讜讛诪砖诪讗讬诇讬谉 诇讛驻讱 讗讬谉 讞专爪讜讘讜转 诇诪讜转诐 讜讘专讬讗 讗讜诇诐 讬讘诇讜 讬诪讬讛诐 讘讟讜讘 讜砖谞讬讛诐 讘谞注讬诪讬诐 讻讗砖专 爪讜讜讞 讗讬讜讘 注"讝 讜讻谉 砖讗专 谞讘讬讗讬诐. 讜讻诪讛 诪注砖讬讜转 讙诐 讘转诇诪讜讚 讜诪讚专砖讬诐 诪住讬讬注讬诐 诇讛讜讚讬注 讛讛驻讱. 诪讗讬 讗讬转 诇讱 诇诪讬诪专 讛讗讬 讗讜专讱 讬诪讬诐 谞诪讬 诇注讜诇诐 砖讻讜诇讜 讟讜讘 讛讜讗 (讜讻"讛 讘住"转 驻' 诇讱 讜讘讝讜讛专 驻' 讜讬砖讘 讜砖"诪 讜注' 讘拽讚讜砖讬谉 诪' 讜讘专砖"讬 砖诐 讚"讛 讞讬讬讱 讜诇注讬诇 讬"讙 讗"讘 讜爪注"拽) 讜专砖注讬诐 讘讞讬讬讛诐 拽专讜讬诐 诪转讬诐:


转讜住' 住讚"讛 讗讬谉. 讚讛讗讬 讗讬谉 讘讬谉 诇"讚. 谞"讘 讘砖讬谞讜讬 讟讘注讜 砖诇 注讜诇诐 拽讗诪专 讗讬谉 讘讬谉:





讘谉 讬讛讜讬讚注

注植爪值讬 讬职专讜旨砖讈指诇址讬执诐, 砖讈侄诇 拽执谞旨指诪讜止谉 讛指讬讜旨. 驻讬专讜砖 讛讬讛 诪爪讜讬 讘讛 讛拽谞诪讜谉 讘注爪讬诐 驻砖讜讟讬诐 注讚 砖讛讬讜 诪讚诇讬拽讬谉 诪诪谞讜 诇专讜讘 诪爪讬讗讜转诐 讗爪诇诐, 讜谞专讗讛 诇讬 讛讟注诐 砖注砖讛 讛砖诐 讬转讘专讱 诪爪讬讗讜转 讛拽谞诪讜谉 讛专讘讛 砖诐, 诇讛专讗讜转 讻讬 诇讗 谞转谉 诇讛诐 讗转 讗专抓 讬砖专讗诇 讗诇讗 讘砖讘讬诇 诇注住讜拽 讘讛 讘转讜专讛, 诇讻讱 注砖讛 讘讛 住讙讜诇讛 谞驻诇讗讛 讚讗讜讬专讛 诪讞讻讬诐, 讜诇讻谉 注砖讛 讘讛 讙诐 讻谉 诪爪讬讗讜转 专讬讞 讟讜讘, 讚讬讚讜注 专讬讞 讛讟讜讘 诪驻拽讞, 讻诪讜 砖谞讗诪专 (讬讜诪讗 讚祝 注讜) 讞诪专讗 讜专讬讞谞讬 驻拽讞讬谉 [讬讬谉 讜专讬讞 讟讜讘 注砖讜 讗讜转讬 驻讬拽讞], 讜讛讬讛 讝讛 讘拽谞诪讜谉 讚专诪讜讝 讘讜 '拽指谞讜旨 诪指谉' 专爪讜谞讜 诇讜诪专 拽谞讜 诇讻诐 '诪指谉' 砖讛讜讗 讛转讜专讛 砖诪注诇讛 '诪谉' 讜讝讛讜 爪讬专讜祝 '拽执谞旨指诪讜止谉' 讜诪讛 砖讗诪专 讜旨诪执砖旨讈侄讞指专职讘指讛 讬职专讜旨砖讈指诇址讬执诐 谞执讙职谞职讝讜旨 驻讬专讜砖 讙谞讝 讝讛 讛讻讞 砖谞转谉 讛拽讘"讛 讘拽专拽注 讬专讜砖诇讬诐 砖转讜爪讬讗 注爪讬 拽谞诪讜谉 诪讗诇讬讛 讻砖讗专 注爪讬诐 驻砖讜讟讬诐, 讜讝讛 讛讻讞 砖诪讜专 注讚 讘讬讗转 讛诪砖讬讞 讘讘"讗 [讘诪讛专讛 讘讬诪讬谞讜 讗诪谉] 砖讗讝 讬转注讜专专 诇讛讬讜转 讘拽专拽注 讗专抓 讬砖专讗诇 讜转讞讝讜专 注讟专讛 诇讬讜砖谞讛. 讜诪讛 砖讗诪专 砖旨讈侄谞执砖讈职转旨址讬旨值专 讻旨执砖讉职注讜止专指讛 诇讗讜 讚讜拽讗, 讗诇讗 专爪讜谞讜 诇讜诪专 讚讘专 诪讜注讟, 讜谞拽讬讟 诇砖讜谉 讝讛 注诇 讚专讱 讛讛驻诇讙讛 讻诇砖讜谉 讘谞讬 讗讚诐. 讜诪讛 砖讗诪专 诪执砖讈职转旨址讻旨址讞 讘旨职讙址讝旨指讗执讬 讚旨职爪执诪职爪职诪指讗值讬 诪址诇职讻旨职转指讗 讻转讘 诪讛专砖"讗 专爪讜谞讜 诇讜诪专 讘讗讜爪专 讛诪诇讱 诇拽砖讟 讘讜 讛诪诇讻转讗 讜诇讗 砖诪讜砖 讗讞专 讻诪讜 砖讛讬讜 诪砖转诪砖讬谉 讘讜 讘讬专讜砖诇讬诐 注讚 讻讗谉 诇砖讜谞讜. 讜谞专讗讛 诇讬 讛讻讜谞讛 讻讬 诪讗讞专 讗砖专 讘讬转 拽讚砖谞讜 讜转驻讗专转谞讜 讛讬讛 诇砖专讬驻转 讗砖 讗讝 注砖讛 讛砖诐 讬转讘专讱 讻讬 诪讛 砖讛讬讛 讗爪诇 讬砖专讗诇 讘讝讜诇 砖讛讜讗 诇砖专讬驻转 讗砖 诇爪讜专讱 讘讬砖讜诇, 讛谞讛 注转讛 讗讞专 砖专讬驻转 讘讬转 讛诪拽讚砖 讬讛讬讛 讗爪诇 讛诪诇讻讬诐 诇转驻讗专转.



讜址讞植讻指诪执讬诐 讗讜止诪职专执讬诐: 讗值讬谞讜止 讗侄诇旨指讗 诇执讙职谞址讗讬. 谞拽讟讜 诇砖讜谉 讝讛, 专爪讜谞讜 诇讜诪专 讗驻讬诇讜 讗诐 讛谞讜砖讗诐 讛讜讗 诪讗谞砖讬 讞讬诇 讗讜 爪讬讬讚 砖诪诇讗讻转讜 讘讻讱 讜讚专讻讜 诇诇讘砖诐, 谞讞砖讘讬诐 诇讜 讙诐 讻谉 诇执讙职谞址讗讬 讜讗住讜专 诇爪讗转 讘讛诐.



讗值讬谉 讘旨值讬谉 讛指注讜止诇指诐 讛址讝旨侄讛 诇执讬诪讜止转 讛址诪旨指砖讈执讬讞址, 讗侄诇旨指讗 砖讈执注职讘旨讜旨讚 诪址诇职讻只讬旨讜止转 讘旨执诇职讘指讚. 驻讬专讜砖 住讘讬专讗 诇讬讛 砖讻诇 讛讛讘讟讞讜转 讛谞驻诇讗讜转 砖讚讘专讜 讛谞讘讬讗讬诐 讛谉 诪爪讚 讛注讜砖专, 讚讻转讬讘 (讬砖注讬讛讜 谞讚, 讬讘) 讻指诇 讙职旨讘讜旨诇值讱职 诇职讗址讘职谞值讬 讞值驻侄抓, 讛谉 诪爪讚 讛讞讬讬诐 砖诇讗 讬讛讬讛 诪讜转 讻诇诇, 讻讚讻转讬讘 (讬砖注讬讛讜 讻讛, 讞) 讘执旨诇址旨注 讛址诪指旨讜侄转 诇指谞侄爪址讞, 讛谉 诪爪讚 驻专讬 讛讗专抓 讚讻转讬讘 (转讛讬诇讬诐 注讛, 讟讝) 讬职讛执讬 驻执住址旨转 讘址旨专 讘指旨讗指专侄抓, 砖转讜爪讬讗 讙诇讜住拽讗讜转 讜讻诇讬 诪讬诇转, 讻诇 讗诇讜 诇讗 讬讛讬讜 讘讗诇祝 讛砖讬砖讬 讗祝 注诇 驻讬 砖讛诪砖讬讞 讬讘讗 讘讗诇祝 讛砖讬砖讬 讘讜讚讗讬, 讗诇讗 讬讛讬讜 讘讗诇祝 讛砖讘讬注讬 砖讻讜诇讜 砖讘转, 讗讘诇 讘讗诇祝 讛砖讬砖讬 讬砖讗专 拽爪转 注谞讬讬诐, 讜讙诐 讛诪讜转 诇讗 讬讘讜诇注 诇讙诪专讬, 讗诇讗 讛谞注专 讘谉 诪讗讛 砖谞讛 讬诪讜转, 讜诪讗谉 讚驻诇讬讙 注诇 砖诪讜讗诇. 讻谉 谞专讗讛 诇讬 砖讻诇 讗讜转诐 讛讘讟讞讜转 讛谞驻诇讗讜转 讬转讞讬诇讜 诇讛转拽讬讬诐 讗讞专 讘讬讗转 讛诪砖讬讞 拽讜讚诐 砖讬讜砖诇诐 讗诇祝 讛砖讬砖讬. 讜讛谞讛 注诇 讞转讬讻转 谞讬讬专 讘诇讜讬 诪爪讗转讬 讻转讜讘, 砖讛拽砖讛 讛专讛"讙 注讟"专 诪讜"专 讝拽谞讬 专讘讬谞讜 诪砖讛 讞讬讬诐 讝诇讛"讛 诇转诇诪讬讚讬诐, 诇驻讬 诪讛 砖讻转讘讜 讛转讜住驻讜转 讝"诇 讚讛讗讬 '讗值讬谉 讘旨值讬谉' 诇讗讜 讚讜拽讗 讗诐 讻谉 诪谞讗 诇谉 讚驻诇讬讙讗 讗讚砖诪讜讗诇, 讚讛讗 诪讛 砖讗诪专 砖诪讜讗诇 讗值讬谉 讘旨值讬谉 讛讜讗 诇讗讜 讚讜拽讗? 讜讻转讜讘 砖转讬专抓 讛专讘 诪讜"专 讝拽谞讬 讝诇讛"讛 讚诪讛 砖讻转讘讜 讛转讜住驻讜转 讛讗讬 '讗值讬谉 讘旨值讬谉' 诇讗讜 讚讜拽讗, 专爪讜谞讜 诇讜诪专 砖讘讚讘专 砖讗讬谞讜 注讻砖讬讜 讜诇注转讬讚 讬讛讬讛 诇讗 讗讬讬专讬 砖诪讜讗诇, 讜诇讗 讗讬讬专讬 讗诇讗 讘讚讘专 砖注讻砖讬讜 讬砖谞讜 讜诇注转讬讚 讬转讘讟诇, 讻诪讜 '砖讈执注职讘旨讜旨讚 诪址诇职讻只讬旨讜止转' 讚注讻砖讬讜 讬砖谞讜 讜诇注转讬讚 讬转讘讟诇, 讜注诇 讻谉 讛讗讬 讚旨职住址讬执祝 讜职拽侄砖讈侄转 砖注讻砖讬讜 讬砖谞讜 讜拽讗诪专 讚诇注转讬讚 讬讛讬讜 讘讟诇讬谉 驻诇讬讙讗 讗讚砖诪讜讗诇, 讚注诇 讝讛 诇讗 砖讬讬讱 诇讜诪专 '讗值讬谉 讘旨值讬谉' 诇讗讜 讚讝讛 讚诪讬 诇砖注讘讜讚 诪诇讻讬讜转 讚注讻砖讬讜 讬砖谞讜 讜诇注转讬讚 讘讟诇讬谉 注讚 讻讗谉 讚讘专讬讜. 讜讛讜讗 讗诪转 讜讬爪讬讘!



讗指诪址专 专址讘 讻旨址讛植谞指讗: 讻旨址讚 讛植讜执讬谞指讗 讘旨址专 转旨址诪职谞值讬 住职专值讬 砖讈职谞执讬谉, 讜址讛植讜指讛 讙旨指诪执讬专职谞指讗 诇值讬讛旨 诇职讻讜旨诇值讬讛旨 转旨址诇职诪讜旨讚指讗, 讜职诇指讗 讛植讜指讛 讬指讚址注职谞指讗 讚旨职讗值讬谉 诪执拽职专指讗 讬讜止爪值讗 诪执讚值讬 驻旨职砖讈讜旨讟讜止, 注址讚 讛址砖讈职转旨指讗. 谞专讗讛 诇讬 讘住"讚 讟注诐 诇讝讛 讛诪住驻专, 讻讬 讛转谞讗 讗诪专 讘侄旨谉 讞植诪值砖讈 注侄砖职讉专值讛 诇址转址旨诇职诪讜旨讚 (诪砖谞讛 讗讘讜转 讛, 讻讗), 讜讛谞讛 讛转诇诪讜讚 讛讜讗 砖砖讛 住讚专讬诐 砖诇 讛诪砖谞讛, 讜讻诇 住讚专 讻诇讜诇 诪谉 讛砖砖讛 住讚专讬诐, 注诇 讻谉 诇讻诇 住讚专 爪专讬讱 砖砖讛 讞讚砖讬诐 讻谞讙讚 讻诇诇讜转 砖砖讛 住讚专讬诐 砖讘讜, 讜谞诪爪讗 诇职讻讜旨诇值讬讛旨 转旨址诇职诪讜旨讚指讗 爪指专执讬讱职 砖讈指诇止砖讈 砖讈指谞执讬诐. 诇讻谉 讘讛讬讜转讜 讘谉 讬"讞 砖谞讬诐 讙诪讬专 诇讻讜诇讬讛 转诇诪讜讚讗, 讻讬 讛转讞讬诇 讘谉 讟"讜 讻诪讜 砖谞讗诪专 讘谉 讟"讜 诇转诇诪讜讚, 讜注讬讬谉 诇讛专讘 注讬讜谉 讬注拽讘 讝"诇 砖注砖讛 住讚专 讞砖讘讜谉 讘讗讜驻谉 讗讞专, 讜谞专讗讛 讚讬讚谉 注讚讬祝 讜讛讘讜讞专 讬讘讞专! 讜讛谞讛 专讘讬谞讜 讛讗专"讬 讝"诇 驻讬专砖 讘谉 讟"讜 诇转诇诪讜讚 诪驻谞讬 砖讗讝 谞讻谞住讜 讻诇 讗讜专讜转 讛驻谞讬诪讬诐 讜讛诪拽讬驻讬诐 讚讘讬谞讛 诇讻谉 讘侄旨谉 讞植诪值砖讈 注侄砖职讉专值讛 诇址转址旨诇职诪讜旨讚, 讗讱 讗讞专讬讛诐 谞讻谞住讬诐 讗讜专讜转 讛驻谞讬诪讬诐 讚讞讻诪讛 讜谞讻谞住讬诐 讘诪砖讱 砖诇砖 砖谞讬诐 诪谉 讟"讜 注讚 讬"讞, 诇讻谉 讘侄旨谉 砖职讈诪讜止谞侄讛 注侄砖职讉专值讛 诇址讞只驻指旨讛, 讚诪讗讞专 砖讬砖 诇讜 讗讜专讜转 讛诪讜讞讬谉 讚讞讻诪讛 讛专讬 讛讜讗 砖诇诐 讜专讗讜讬 诇讬砖讗 讗砖讛 讙诪讜专讛 注讚 讻讗谉 讚讘专讬讜. 讜讛谞讛 讘讚讘专讬 专讘讬谞讜 讛讗专"讬 讝"诇 讛谞讝讻专 讬讘讗 讛讟注诐 谞讻讜谉 诇专讘 讻讛谞讗 砖讗讞讚 砖讛讬讛 讘谉 讬"讞 砖谞讛 讙诪讬专 诇职讻讜旨诇值讬讛旨 转旨址诇职诪讜旨讚指讗, 诪驻谞讬 砖诇拽讞 讗讝 讻诇 讗讜专讜转 讛驻谞讬诪讬讬诐 讚讞讻诪讛, 讜诇讻讱 谞注砖讛 砖诇诐 砖专讗讜讬 诇讬砖讗 '讗砖讛 讙诪讜专讛' 讛讬讗 '讛转讜专讛' 讚讙诪讬专 诇职讻讜旨诇值讬讛旨 转旨址诇职诪讜旨讚指讗.



砖讈职谞值讬 转旨址诇职诪执讬讚值讬 讞植讻指诪执讬诐 讛址诪职讞址讚旨职讚执讬谉 讝侄讛 诇指讝侄讛 讘旨址讛植诇指讻指讛, 讛址拽旨指讚讜止砖讈 讘旨指专讜旨讱职 讛讜旨讗 诪址爪职诇执讬讞址 诇指讛侄诐. 讛谞讛 讘讙诪专讗 讗讬转讗 拽讜讚诐 讚讘专 讝讛 '住执讬诪址谉 讝指专讜旨转' 讜讛专讘 讛讙讚讜诇 诪讛专讚"祝 [专' 讚讜讚 讞讬讬诐 驻讗专讚讜] 讘住驻专讜 '诇诪谞爪讞 诇讚讜讚' 讻转讘 注诇 讝讛 讜讝"诇, 注讚讬 讘砖诪讬诐 讜住讛讚讬 讘诪专讜诪讬诐 讻诪讛 谞爪讟注专转讬 注诇 讛讘谞转 讛住讬诪谉 讛讝讛, 讻讬 讛讜讗 讻讚讘专讬 住驻专 讛讞转讜诐 讜讻诪讜 讝专 谞讞砖讘 诪诪砖, 砖讗讬 讗驻砖专 诇讛讘讬谞讜 诪转讜讱 讛住讜讙讬讗 讻诇诇! 讜讙诐 讞讝专转讬 注诇 讻诇 讛诪住讻转讗 诪专讬砖讬讗 诇住讬驻讗 诇专讗讜转 讛讬砖 诪砖讻讬诇, 注诇 讛讚专讱 砖驻讬专砖 诪讛专砖"讗 讘讛讛讜讗 讚诇注讬诇 讻谞讜驻讬讗 讝诪专讗 讜讻讜' 讜诇讗 注诇讛 讘讬讚讬, 讜注诪讚转讬 诪专注讬讚 砖讜讛讗 讜转讜讛讗, 讻讬 讗诪专转讬 讗讬谉 住驻拽 讚专讘谞谉 讗讘讜转 讛注讜诇诐 讻讬讜讜谞讜 诇专诪讜讝 讘讝讛 讘住转专 注诇讬讜谉 讚讘专 诪专讝讬 讛转讜专讛, 诪讬 讬转谉 讬讚注转讬 讜讗诪爪讗讛讜 讗讘讗 注讚 转讻讜谞转讜! 注讚 讚讗谞讛讬专谞讛讜 诇注讬讬谞讬谉 诪砖诪讬讬讗 诇讞拽讜专 讜诇讚专讜砖 注讜诪拽 讚讘专讬 专讘讜转讬谞讜 讘讛讱 讗讙讚转讗 讜讞讝讬谞谉 讚讗讬讻讗 讘讛 专讬讘注讛 讚驻讜诐 讘专转讗, 专讗砖讜谞讛 砖讈职谞值讬 转旨址诇职诪执讬讚值讬 讞植讻指诪执讬诐 讛址诪职讞址讚旨职讚执讬谉 讝侄讛 诇指讝侄讛 讘旨址讛植诇指讻指讛, 转谞讬谞讗 砖谞讬 砖讈职谞值讬 转旨址诇职诪执讬讚值讬 讞植讻指诪执讬诐 讛址谞旨讜止讞执讬诐 讝侄讛 诇指讝侄讛 讘旨址讛植诇指讻指讛, 转诇讬转讗讛 砖讈职谞值讬 转旨址诇职诪执讬讚值讬 讞植讻指诪执讬诐 讛址诪旨址拽职砖讈执讬讘执讬诐 讝侄讛 诇指讝侄讛 讘旨址讛植诇指讻指讛, 专讘讬注讗讛 砖讈职谞值讬 转旨址诇职诪执讬讚值讬 讞植讻指诪执讬诐, 讛址诪旨址讚职讙旨执讬诇执讬谉 讝侄讛 诇指讝侄讛 讘旨址讛植诇指讻指讛 讜讻讜', 讜住讜祝 讚讘专 讘讬讗专 讛专讘 讝"诇 住讬诪谉 讛谞讝讻专 注诇 驻讬 讛住讜讚 讘讛拽讚诪讜转 讗专讜讻讜转 讘专诪讝 讚拽 讜专讞讜拽 诪谉 讛驻砖讟 讻谞讝讻专 讘讚"拽 讬注讜讬讬谉 砖诐. 讜讗谞讗 注讘讚讗 砖诪注转讬 诪诪讜专讬 讛专讘 诪讛专"注 [注讘讚讗诇诇讛] 住讜诪讱 讝诇讛"讛 砖驻讬专砖 讛住讬诪谉 讛谞讝讻专 砖诇 讝专讜转 注诇 讗专讘注讛 讛诪讗诪专讬诐 讛谞讝讻专讬诐 讻讱: 讚诪讗诪专 讛专讗砖讜谉 诪职讞址讚旨职讚执讬谉, 讜诪讗诪专 讛砖谞讬 谞旨讜止讞执讬谉, 讜讛诐 讚讘专讬诐 讝专讬诐 讝讛 诇讝讛, 讻诇讜诪专 讛驻讻讬讬诐 讚诪砖诪注讜转 谞旨讜止讞执讬谉 讛驻讱 诪砖诪注讜转 诪职讞址讚旨职讚执讬谉! 讜讻谉 诪讗诪专 讛讙' 砖讛讜讗 诪旨址拽职砖讈执讬讘执讬诐, 讜诪讗诪专 讛专讘讬注讬 诪旨址讚职讙旨执讬诇执讬谉 讙诐 讻谉 诪砖诪注讜转 砖诇讛诐 讛驻讻讬讬诐, 讜讛讬讬谞讜 诇驻讬 诪讛 砖讻转讘 讛注专讜讱 讝"诇 注诇 诪讗诪专 讝讛 砖诇 诪旨址讚职讙旨执讬诇执讬谉, 讜讝"诇 驻讬专讜砖 转诇诪讬讚 讞讻诐 讛诪拽砖讬谉 讜诪讻讞讬砖讬谉 讝讛 诇讝讛 讘讛诇讻讛 讛拽讘"讛 讗讜讛讘谉 注讚 讻讗谉, 谞诪爪讗 讗讬谞讜 诪驻专砖 '诪讚讙诇讬谉' 讻驻讬专讜砖 专砖"讬 讝"诇 [-诪讗住驻讬谉 讝讛 讗转 讝讛 讜讗讜诪专讬诐 讘讗 讜谞诇诪讜讚 讜谞讘讬谉 讘讬谉 砖谞讬谞讜 讛讜讗讬诇 讜讗讬谉 诇谞讜 专讘 诇诇诪讚谞讜], 讗诇讗 诪驻专砖 '诪拽砖讬谉 诪讻讞讬砖讬谉 讝讛 诇讝讛' 讜诇驻讬 讝讛 诪砖诪注讜转 诪旨址讚职讙旨执讬诇执讬谉 讛讜讗 讛驻讱 诪旨址拽职砖讈执讬讘执讬谉, 讜讛专讬 讙诐 诪讬诇转 '诪旨址拽职砖讈执讬讘执讬谉' 讜诪讬诇转 '诪旨址讚职讙旨执讬诇执讬诐' 讛诐 '讝专讜转' 讝讜 诪讝讜. 谞诪爪讗 讛诪讗诪专讬诐 讛谞讝讻专讬诐 讻诇 砖转讬诐 诪讛诐 讛诐 诪讬诇讜转 '讝专讜转' 讝讜 诪讝讜, 讻诇讜诪专 诪砖诪注讜转诐 讛驻讻讬讜转, 讜注诇 讝讛 讘讗 讛住讬诪谉 砖诇 讝专讜转 讛谞讝讻专 注讚 讻讗谉 讚讘专讬讜 转谞爪讘"讛 [转讛讬 谞驻砖讜 爪专讜专讛 讘爪专讜专 讛讞讬讬诐], 讜讛讜讗 讘讬讗讜专 谞讻讜谉 讜诪转讬讬砖讘 诇驻讬 讛驻砖讟 讚驻讞"讞 [讚讘专讬 驻讬 讞讻诐 讞谉]! 诪讬讛讜 驻讬专讜砖 讝讛 讗讬谞讜 诪转讬讬砖讘 讗诇讗 诇驻讬 讚讘专讬 讛注专讜讱 讜诇讗 诇驻讬专讜砖 专砖"讬 讝"诇, 讜讗谞讗 注讘讚讗 驻专砖转讬 讘住"讚 讛住讬诪谉 讛谞讝讻专, 讻讬 专讘讬 讬专诪讬讛 讗诪专 讘' 讚讘专讬诐 注诇 转诇诪讬讚讬 讞讻诪讬诐, 讗讞讚 注诇 讛址诪职讞址讚旨职讚执讬谉 讝侄讛 诇指讝侄讛 砖讗诪专讛 诪砖诐 专讘讬 讗诇注讝专 砖诇诪讚 讝讛 诪谉 驻住讜拽 (转讛诇讬诐 诪讛, 讛) '讜址讛植讚指专职讱指 爪职诇址讞 专职讻址讘' 讚诪住讬讬诐 '讜职转讜止专职讱指 谞讜止专指讗讜止转 讬职诪执讬谞侄讱指' 讚讬诇讬祝 诪讬谞讬讛 讚讗诐 注讜砖讬谉 讻谉 讝讜讻讬谉 诇转讜专讛 砖谞转谞讛 讘讬诪讬谉, 讜讗诪专 注讜讚 讚讘专 讗讞讚 注诇 转旨址诇职诪执讬讚值讬 讞植讻指诪执讬诐 讛址谞旨讜止讞执讬诐 讝侄讛 诇指讝侄讛 诪砖诐 专讘讬 砖诪注讜谉 讘谉 诇拽讬砖 讚讬诇讬祝 讝讛 诪驻住讜拽 (诪诇讗讻讬 讙, 讟讝) 讗指讝 谞执讚职讘职旨专讜旨. 讜讻讚讬 砖诇讗 转讟注讛 诇讜诪专 讚专砖讛 砖诇 '诪职讞址讚旨职讚执讬谉' 注诇 砖诐 专讘讬 砖诪注讜谉 讘谉 诇拽讬砖, 讜讚专砖讛 砖诇 '谞旨讜止讞执讬谉' 注诇 砖诐 专讘讬 讗诇注讝专, 讻讬讜谉 讚转专讜讜讬讬讛讜 专讘讬 讬专诪讬讛 讗诪专诐 讘砖诪诐, 诇讻讱 注砖讛 诪住讚专 讛砖"住 诇讝讛 住讬诪谉 讘转讬讘转 '讝专讜转' 讚住讜祝 砖诐 讗侄诇职注指讝指专 讚讛讬讬谞讜 讞爪讬讜 讛讘' 讛讜讗 讗讜转讬讜转 '讝指专' 讜专讗砖 转讬讘转 '讜职转讜止专职讱指' 讛讜讗 讗讜转讬讜转 '讜转' 讛专讬 爪讬专讜祝 转讬讘转 '讝专讜转' 诇诇诪讚谞讜 讻讬 专讘讬 讗诇注讝专 讛讜讗 讚讗诪专 诇讛讗讬 讚专砖讛 讚驻住讜拽 '讜职转讜止专职讱指 谞讜止专指讗讜止转 讬职诪执讬谞侄讱指' 讜诇讗 转讟注讛 诇讛讞诇讬祝 讛砖诪讜注讜转 诇讜诪专 讚专砖讛 讝讜 注诇 砖诐 专讘讬 砖诪注讜谉 讘谉 诇拽讬砖, 讜诇讜诪专 讛讱 讚专砖讛 讚谞讜讞讬谉 注诇 砖诐 专讘讬 讗诇注讝专! 讜讛讗 讚诇讗 注砖讛 讛住讬诪谉 讘砖谞讬 讗讜转讬讜转 专讗砖讜谞讜转 砖诇 '讗侄诇职注指讝指专' 注诐 砖谞讬 讗讜转讬讜转 '讜转' 砖诇 '讜职转讜止专职讱指', 诪驻谞讬 讻讬 诪讝讛 讬讛讬讛 爪讬专讜祝 '讗诇讜转' 讜诇讗 专爪讛 诇注砖讜转 讻转讬讘讛 讝讜 砖诇 讗诇讜转 住讬诪谉. 讜讛讗 讚诇讗 注砖讛 讛住讬诪谉 讘砖谞讬 讗讜转讬讜转 '讗诇' 注诐 砖谞讬 讗讜转讬讜转 专讗砖讜谞讜转 砖诇 '讜址讛植讚指专职讱指' 砖讛讜讗 专讗砖 讛驻住讜拽, 诪驻谞讬 讻讬 诪讝讛 讬讛讬讛 爪讬专讜祝 '讗诇讜"讛' 讜诇讗 专爪讛 诇讛砖转诪砖 讘砖诐 讗诇讜"讛 诇注砖讜转讜 住讬诪谉. 讜讛讗 讚诇讗 注砖讛 讛住讬诪谉 讘砖谞讬 讗讜转讬讜转 '讝指专' 讛谞讝讻专 注诐 讘' 讗讜转讬讜转 '讜讛' 砖诇 '讜址讛植讚指专职讱指', 诪驻谞讬 讻讬 诪讝讛 讬讛讬讛 爪讬专讜祝 转讬讘转 '讝专讜讛' 讜讗讬谉 讝讜 转讬讘讛 砖讬砖 诇讛 讚诪讬讜谉 讘诪拽专讗 讗讜 讘转诇诪讜讚 讻讚讬 砖讬注砖谞讛 住讬诪谉, 诪讛 砖讗讬谉 讻谉 转讬讘转 '讝专讜转' 讬砖 诇讛 讚诪讬讜谉 讜诪砖诪注讜转 讘诪拽专讗, 讻诪讜 (讬讞讝拽讗诇 讻, 讻讙) 讝指专讜止转 讗讜止转指诐 讘指旨讗植专指爪讜止转, 讜讻谉 讘转诇诪讜讚 '诪讞砖讘讜转 讝专讜转' 讜讻讬讜爪讗 讘讝讛, 讜讘讛 谞注砖讛 讛住讬诪谉 注诇 '讜职转讜止专职讱指' 砖砖诐 讛讬讗 讚专砖讛 讛讗讞专讜谞讛 砖诇 '诪职讞址讚旨职讚执讬谉'. 讜讘讝讛 砖驻专砖转讬 讘住"讚 讬讘讗 讘讬讗讜专 讛住讬诪谉 讬讜转专 谞讻讜谉, 讻讬 讚专讱 讛住讬诪谉 诇注砖讜转讜 讘砖讘讬诇 讛讟注讜转 砖诇讗 讬转讛驻讻讜 讛讚讘专讬诐 诇讛讞诇讬祝 砖诇 讝讛 讘讝讛. 讜讛谞讛 爪专讬讱 诇讛讘讬谉 讚讘专讬 讛注专讜讱 诪讛 砖讻转讘 '诪旨址讚职讙旨执讬诇执讬谉' 砖讛讜讗 专爪讜谞讜 诇讜诪专 诪讻讞讬砖讬谉 讝讛 诇讝讛, 讚诪驻专砖 '讚讙诇' 诇砖讜谉 '讻讝讘' 讻转专讙讜诐 注值讚 砖讈指拽侄专 '住讛讚讗 讚讙诇讗' 讜讻诪驻讜专砖 讝讛 讘讚讘专讬 讛注专讜讱 讝"诇 砖诐, 讚讗讬讱 讬爪讜讬专 讚讘专 讝讛 砖诇 讛讻讞砖讛 讘讬谉 讛讞讻诪讬诐 砖讬讛讬讜 诪讻讞讬砖讬谉 讝讛 诇讝讛 讜讛拽讘"讛 讗讜讛讘谉?! 讜谞专讗讛 诇讬 讘住"讚 讻讜谞转讜 讛讜讗, 讻讬 讛讜讗 诪拽砖讛 诇讞讘讬专讜 讗讬讝讛 拽讜砖讬讗 讘讚讘专 讗讞讚, 讜注讜砖讛 注爪诪讜 砖讛讜讗 诪转拽砖讛 讘讚讘专 讝讛 讜讗讬谞讜 诪讘讬谞讜 讜诪转注爪诐 讘拽讜砖讬转讜 诪讗讚, 讗祝 注诇 驻讬 砖讘讗诪转 讛讜讗 诇讗 拽砖讬讗 诇讬讛 讻诇诇! 讜专拽 讻讚讬 诇讛讞讻讬诐 讗转 讞讘讬专讜 注讜砖讛 讻讱, 讜讻诪讜 讛讱 讚讗诪专讬谞谉 讘讘专讻讜转 驻专拽 讗讬谉 注讜诪讚讬谉 (讚祝 诇讙), 讛讛讜讗 讚谞讞讬转 拽诪讬讛 讚专讘讛 讗诪专 讗转讛 讞住转 注诇 拽谉 爪驻讜专 讞讜住 讜专讞诐 注诇讬谞讜, 讗诪专 专讘讛 讻诪讛 讬讚注 讛讗讬 爪讜专讘讗 诪专讘谞谉 诇专爪讜讬讬 诇诪专讬讛, 讗诪专 诇讬讛 讗讘讬讬 讜讛讗 '诪砖转拽讬谉 讗讜转讜' 转谞谉? 讜拽讗诪专 讘讙诪专讛 专讘讛 谞诪讬 诇讞讚讜讚讬 诇讗讘讬讬 讛讜讗 讚讘注讬, 驻讬专砖 拽讬诇住 讗转 讝讛 讻讚讬 砖讬砖讬讘 讗讘讬讬 诪讛 砖讬砖讬讘 注讬讬谉 砖诐. 谞诪爪讗 讝讛 注谞讬谉 讛讻讞砖讛 诪诪砖! 讗讬 谞诪讬 注谞讬谉 讛讻讞砖讛 讝讜 讛讬讗 注诇 驻讬 诪讛 砖谞讗诪专 讘讙诪专讗 (讘讘讗 诪爪讬注讗 讚祝 讻讙:) 注讘讬讚讬 专讘谞谉 讚诪砖谞讜 讘诪诇讬讬讛讜 讘诪住讻转讗 诇讜诪专 砖诇讗 诇诪讚 诪住讻转讗 驻诇讜谞讬转 讗祝 注诇 驻讬 砖诇诪讚讛, 讜讻谉 讚专砖讜 讘讙诪专讗 注诇 驻住讜拽 (讬砖注讬讛讜 讙, 讝) 诇止讗 讗侄讛职讬侄讛 讞止讘值砖讈 讜旨讘职讘值讬转执讬 讗值讬谉 诇侄讞侄诐 讜职讗值讬谉 砖执讉诪职诇指讛, 讜讚讜"拽.



讜职诇止讗 注讜止讚 讗侄诇旨指讗 砖讈侄注讜止诇执讬谉 诇执讙职讚只诇旨指讛, 砖讈侄谞旨侄讗直诪址专: (转讛讬诇讬诐 诪讛, 讛) "爪职诇址讞 专职讻址讘". 谞专讗讛 诇讬 讘住"讚 讬砖 注讜诇讛 诇讙讚讜诇讛 砖诇讜拽讞 砖专专讛 砖诇 讚讬讬谞讜转 讜讻讬讜爪讗, 砖爪专讬讱 诇砖讗转 诪砖讗 讛爪讬讘讜专 注诇 砖讻诪讜 讚谞诪爪讗 讛诐 专讜讻讘讬诐 注诇讬讜, 讜讻诪讜 砖讗诪专 专讘谉 讙诪诇讬讗诇 诇讞讻诪讬诐 注讘讚讜转 讗谞讬 谞讜转谉 诇讻诐 (讛讜专讬讜转 讚祝 讬:), 讻诪讗诪专 讛讝拽谞讬诐 诇专讞讘注诐, (砖诪讜讗诇 讗' 讬讘, 讝) 讗执诐 转执旨讛职讬侄讛 注侄讘侄讚 诇指注指诐 讛址讝侄旨讛! 讗讱 讬砖 砖专专讛 砖讗讬谉 注诇讬讜 砖讜诐 注讜诇 讜诪砖讗 讻讘讚, 讛谞讛 讝讛 讛讜讗 专讜讻讘 注诇 讗讞专讬诐 砖讛讻诇 诪讝讜诪谞诐 诇砖专转 讗讜转讜, 讜诇讝讛 讗诪专 爪职诇址讞 专职讻址讘, 专爪讜谞讜 诇讜诪专 讙讚讜诇讛 砖讛讜讗 诇讘讚讜 讬专讻讘 讜讗讬谉 专讜讻讘讬谉 讗讜转讜. 讜谞专讗讛 诇驻专砖 讘住"讚 讛讟注诐 砖注讜诇讛 诇讙讚讜诇讛 讘讝讻讜转 讛转讜专讛, 讻讬 讛转讜专讛 谞拽专讗转 '讗讜专讬讬谉 转诇讬转讗讬' (砖讘转 驻讞.), 讜驻专砖转讬 讘住"讚 讛讻讜谞讛 砖讛拽讜谞讛 诇讜 讚讘专讬 转讜专讛 讘砖诇讬诪讜转 爪专讬讱 砖讬诇诪讚 砖诇砖讛 诪讬谞讬 诇讬诪讜讚讬诐, 讛讗' 诪专讘讜, 讜讛讘' 诪讞讘讬专讜, 讜讛讙' 诪转诇诪讬讚讬讜, 讜讻诪讜 砖谞讗诪专 讘讙诪专讗 (讘转注谞讬转 讚祝 讝.) 讚讗诪专 专' 讞谞讬谞讗: 讛专讘讛 诇诪讚转讬 诪专讘讜转讬 讜诪讞讘专讬 讬讜转专 诪专讘讜转讬 讜诪转诇诪讬讚讬 讬讜转专 诪讻讜诇诐, 讜诇讻谉 谞拽专讗转 '讗讜专讬讬谉 转诇讬转讗讬' 讜诪讗讞专 砖讛砖诇诐 讘转讜专讛 爪专讬讱 砖讬诇诪讚 讙' 诪讬谞讬 诇讬诪讜讚讬诐 诇讻讱 注讜诇讛 诇讙讚讜诇讛, 讜讛讬讬谞讜 讙旨职讚讜旨诇旨指讛 '讙旨执讬诪侄"诇 讚旨讜止诇指讛', 砖讚讜诇讛 讞讻讞讛 诪谉 砖诇砖讛 诪讬谞讬诐. 讗讬 谞诪讬 讙旨职讚讜旨诇旨指讛 [48] 诪住驻专 诪"讞 砖讛转讜专讛 谞拽谞讬转 讘讛诐 讻谞讝讻专 讘讘专讬讬转讗 讚讗讘讜转 (讜, 讜).



讬指讻讜止诇 讗植驻执诇旨讜旨 砖讈侄诇旨止讗 诇执砖讈职诪指讛旨? 转旨址诇职诪讜旨讚 诇讜止诪址专: "注址诇 讚旨职讘址专 讗直诪侄转". 讬砖 诇讛拽砖讜转 讗讬讱 诪砖诪注 诇执砖讈职诪指讛旨 诪讛讗讬 拽专讗? 讜谞专讗讛 诇讬 讘住"讚 讗诐 转讻谞讬住 讞诪砖 讗讜转讬讜转 诪谞爪驻"讱 讘转讜讱 讻"讘 讗讜转讬讜转, 讬砖 诪谉 讗讜转 讗' 注讚 讗讜转 诪"诐 讬"讙 讗讜转讬讜转, 讜诪谉 讗讞专 讗讜转 诪"诐 注讚 转讬"讜 讬"讙 讗讜转讬讜转, 讻诪谞讬谉 砖诐 讛讜讜"讛 讘"讛 [26], 讛专讬 砖诪讜 砖诇 讛拽讘"讛 专诪讜讝 讘转讬讘转 '讗直诪侄转' 讜诇讻谉 谞讗诪专 讜址讛殖' 讗直诇止讛执讬诐 讗直诪侄转 (讬专诪讬讛讜 讬, 讬). 讗讜 讬讜讘谉 '讗直诪侄转' 注诐 讛讗讜转讬讜转 讛讜讗 '诪讚转' 砖讛"住 [砖讛讜讗 住讜讚] 讗专讘注讛 讗诇驻讬谉 砖诪住驻专诐 诪讚"转 [444] 砖讛"住 诇讗讛, 讜注诇 讝讛 讗诪专讜 专讘讜转讬谞讜 讝"诇 转旨讜止专指讛 诇执砖讈职诪指讛旨 砖讛讜讗 诇'砖诐 讛"讗' 讛讬讗 诇讗讛 砖讛"住 诪讚"转, 讻讬 讚' 驻注诪讬诐 讗诇祝 谞诪砖讻讬诐 诇讛 诪砖诐 讗讛讬"讛.



讬指讻讜止诇 讗执诐 讛执讙旨执讬住 讚旨址注职转旨讜止? 转旨址诇职诪讜旨讚 诇讜止诪址专: "讜职注址谞职讜指讛 爪侄讚侄拽". 讬砖 诇讛拽砖讜转 诪讬 讝讛 住诇拽讗 讚注转讱 诇讜诪专 讻谉 讻讚讬 砖讬爪讟专讱 诇讘讟诇 住讘专讛 讝讜 诪谉 讛讻转讜讘?! 讜谞专讗讛 诇讬 讘住"讚 讚讗讬转讗 讘讙诪专讗 (住讜讟讛 讛.), 讞讚 讗诪专 转诇诪讬讚 讞讻诐 砖专讬 诇讬讛 讙讗讜讛 讞诇拽 砖诪讬谞讬 砖讘砖诪讬谞讬转, 讜讞讚 讗诪专 诇讗 诪讬谞讛 讜诇讗 诪拽爪转讛! 讜诪讗谉 讚讗诪专 讚砖专讬 驻专砖转讬 讘住"讚 讛讟注诐, 讻讬 讙讗讜讛 诪注讟 爪专讬讻讛 讘砖讘讬诇 讻讘讜讚 转讜专讛, 讜讗讬谉 诇讞讜砖 驻谉 讬转讙讘专 注诇讬讜 讛讬爪专 讛专注 讜讬转讙讗讛 讬讜转专, 讻讬 讝讻讜转 讛转讜专讛 讬砖诪专讛讜 讘讝讛, 讜诇讻讱 讛砖讬注讜专 讛讜讗 专拽 砖诪讬谞讬 砖讘砖诪讬谞讬转, 讻讬 讛转讜专讛 讬砖 讘讛 砖诪讜谞讛 讚专讙讬谉, 讻砖专 讜驻住讜诇 讞讬讬讘 讜讝讻讗讬 讗住讜专 讜诪讜转专 讟诪讗 讜讟讛讜专, 讜讻诇 讚专讙讗 诪讗诇讜 讛讞' 讚专讙讬谉 讻诇讜诇 诪讻讜诇诐, 讚专讱 诪砖诇 住讚专 讟讛专讜转 注谞讬讬谞讜 讛讜讗 讟诪讗 讜讟讛讜专 讻诇讜诇 讘讜 讛诇讻讜转 诪讻诇 诪讬谞讬诐 砖诇 砖讘注讛 讚专讙讬谉 讛谞讝讻专讬诐 讜讻谉 讛讜讗 讘讻讜诇诐, 谞诪爪讗 讛转讜专讛 讛讬讗 砖诪讜谞讛 砖讻诇 讚专讙讗 讛讬讗 讻诇讜诇讛 诪砖诪讜谞讛 讚专讙讬谉, 讜诇讻谉 砖讜诪专转 讗转 讛讗讚诐 讘砖讬注讜专 讙讗讜讛 讝讜 砖讛讬讗 砖诪讜谞讛 砖讘砖诪讬谞转 砖诇讗 转转讙讘专 注诇讬讜 讘讬讜转专 诪讝讛, 讗讘诇 砖讬注讜专 讬讜转专 诪讝讛 诇讗 转砖诪专讛讜. 诇讝讛 讗诪专 讬指讻讜止诇 讬值讙执讬住 讚旨址注职转旨讜止 讻诪讗谉 讚讗诪专 讚砖专讬 诇讬讛 讻砖讬注讜专 砖诪讜谞讛 砖讘砖诪讬谞讬转 砖讛讜讗 讗讞讚 诪谉 住"讚 [64] 讞诇拽讬诐, 砖讬砖诇讬讱 讙"住 [63] 讞诇拽讬诐 讜讬拽讞 专拽 讞诇拽 讛讗讞讚 讘讗讜诪专讜 砖讛转讜专讛 转讙讬谉 注诇讬讜 讜诇讗 转转讙讘专 注诇讬讜 讛讙讗讜讛 讬讜转专, 转旨址诇职诪讜旨讚 诇讜止诪址专 '讜职注址谞职讜指讛 爪侄讚侄拽' 砖转讛讬讛 诇讜 注谞讜讛 讘爪讚拽, 砖讛讜讗 讻诪讗谉 讚讗诪专 诇讗 诪谞讛 讜诇讗 诪拽爪转讛, 讜诇讗 讬讛讬讛 诪讜专讛 讛讬转专 诇注爪诪讜. 讗讜 讬讜讘谉 讘住"讚 讬指讻讜止诇 讗执诐 讛执讙旨执讬住 讚旨址注职转旨讜止 专爪讜谞讜 诇讜诪专 讙讗讜讛 驻谞讬诪讬转, 砖讛讬讗 专拽 讗讞讜讝讛 讘砖讻诇讜 讜讗讬谞讛 讬讜爪讗转 诪谉 讛讻讞 诇驻讜注诇, 讜讝讛 砖讗诪专 '讚旨址注职转旨讜止' 专爪讜谞讜 诇讜诪专 讘讻讞 讜诇讗 讘驻讜注诇, 转旨址诇职诪讜旨讚 诇讜止诪址专 '讜职注址谞职讜指讛 爪侄讚侄拽' 砖转讛讬讛 砖诇讬诪讛 讘讻讞 讜讘驻讜注诇 讘驻谞讬诐 讜讘讞讜抓, 讜诇讻谉 讗诪专 讚讜讚 讛诪诇讱 注"讛 (转讛讬诇讬诐 诇讞, 讬讞) 讻执旨讬 讗植谞执讬 诇职爪侄诇址注 谞指讻讜止谉, 讜讛讬讬谞讜 '爪侄诇址注' 专讗砖讬 转讬讘讜转 诇砖诪讛 注讟讛 爪讚拽 讜讝讛讜 砖谞讗诪专 (诪砖诇讬 讻讞, 讬讘) 讘址旨注植诇止抓 爪址讚执旨讬拽执讬诐 专址讘指旨讛 转执驻职讗指专侄转, '注植诇止抓' 专讗砖讬 转讬讘讜转 注讟讛 爪讚拽 诇砖诪讛 专讘讛 转驻讗专转 砖诇讛诐 讚'诪讗谉 讚讗讬讛讜 讝注讬专 讗讬讛讜 专讘' 讚讘注诇 注谞讜讛 讘爪讚拽 讝讛讜 讛谞拽专讗 专讘 讘转讜专讛 讜讘讞讻诪讛.



讜职讗执诐 注讜止砖讉执讬诐 讻旨值谉 讝讜止讻执讬谉 诇职转讜止专指讛 砖讈侄谞旨执转旨职谞指讛 讘旨职讬指诪执讬谉. 拽砖讗 讜讛诇讗 讻讘专 讝讻讜 讘转讜专讛, 讚诪讚讜转 讗诇讜 砖诇 注谞讜讛 讜诇讬诪讜讚 诇砖诪讛 讜讞讚讜讚 讝讛 诇讝讛 诪讚讘专 讛讻转讜讘 讘讘注诇讬 转讜专讛? 讜谞专讗讛 诇讬 讘住"讚 讚讛讻转讜讘 讗讬讬专讬 讘旨职诪职讞址讚旨职讚执讬谉 讝侄讛 诇指讝侄讛 讘旨址讛植诇指讻指讛 讘讞诇拽 讛谞讙诇讛 砖诇 讛转讜专讛, 讜讻谉 诪讚讜转 讛注谞讜讛 讜诇讬诪讜讚 诇砖诪讛, 讜讗讜诪专讜 讝讜止讻执讬谉 诇职转讜止专指讛 砖讈侄谞旨执转旨职谞指讛 讘旨职讬指诪执讬谉 讗讬讬专讬 注诇 讞诇拽 讛住讜讚, 砖讛讜讗 讞诇拽 讛诪讬讜诪谉 讘讞诇拽讬诐 砖诇 讛转讜专讛 砖讛诐 驻专讚"住.



专址讘 谞址讞职诪指谉 讘旨址专 讬执爪职讞指拽 讗指诪址专: 讝讜止讻执讬谉 诇执讚职讘指专执讬诐 砖讈侄谞旨侄讗侄诪职专讜旨 讘旨执讬诪执讬谞指讛旨 砖讈侄诇 转旨讜止专指讛. 谞专讗讛 诇讬 讘住"讚 讛讻讜谞讛 讝讜讻讛 诇讗讜转诐 讚讘专讬诐 砖讗诪专 专讘讬 诪讗讬专 讘讘专讬讬转讗 讚讗讘讜转 (讜, 讗), 专址讘执旨讬 诪值讗执讬专 讗讜止诪值专 讻指旨诇 讛指注讜止住值拽 讘址旨转旨讜止专指讛 诇执砖职讈诪指讛旨, 讝讜止讻侄讛 诇执讚职讘指专执讬诐 讛址专职讘值旨讛 讜讻讜' 讜砖诐 驻专讟谞讬讛讜. 讗讜 讬讜讘谉 讘住"讚, 讬职诪执讬谞指讛旨 砖讈侄诇 转旨讜止专指讛 专诪讝 诇讗讜转讬讜转 砖拽讜讚诐 讗讜转讬讜转 讛址'转旨讜止专指讛' 砖讛诐 讬诪讬谉 诪爪讚 讛拽讜专讗, 讜讛诐 讗讜转讬讜转 '砖拽讚讛' 砖讬讛讬' 诇讜 诪讚转 讛砖拽讚谞讜转, 诇拽讬讬诐 诪讛 砖讗诪专 讛讻转讜讘 (讬讛讜砖注 讗, 讞) 讜职讛指讙执讬转指 讘旨讜止 讬讜止诪指诐 讜指诇址讬职诇指讛, 讻专砖讘"讬 讜讞讘专讬讜 砖诇讗 讛讜讜 诪驻住讬拽讬谉 讗诇讗 诇拽专讬讗转 砖诪注, 讙诐 讗讜转讬讜转 讛谞讝讻专讬诐 讬讛讬讛 爪讬专讜祝 '拽职讚讜止砖讈指讛' 讗诐 转谞讬讞 诇讛诐 讞讜诇"诐, 专诪讝 诇讛砖专讗转 专讜讞 讛拽讜讚砖 注诇讬讛诐 砖讘讝讛 讬讻讜讜谞讜 注诇 讛讗诪转 转诪讬讚 讻诪讜 砖谞讗诪专 (转讛讬诇讬诐 讻讛, 讬讚) 住讜止讚 讛殖' 诇执讬专值讗指讬讜, 讜讻谉 讛讜讗 讗讜诪专 (砖诪讜讗诇 讘' 讻讙, 讘) 专讜旨讞址 讛殖' 讚执旨讘侄旨专 讘执旨讬 讜旨诪执诇指旨转讜止 注址诇 诇职砖讈讜止谞执讬.



诇址诪旨址讬职诪执讬谞执讬诐 讘旨指讛旨, 讗止专侄讱职 讬指诪执讬诐 讗执讬讻旨指讗, 讜职讻指诇志砖讈侄讻旨值谉 注止砖讈侄专 讜职讻指讘讜止讚. 谞专讗讛 诇讬 讘住"讚 谞拽讜讚转 讛讞住讚 砖讛讜讗 讬诪讬谉 讛讜讗 住侄讙讜止"诇 砖讛讜讗 讙' 谞拽讜讚讜转. 诇讻谉 讘旨职诪旨址讬职诪执讬谞执讬诐 讬砖 砖诇砖讛, 讗止专侄讱职 讬指诪执讬诐 讜讙诐 注止砖讈侄专 讜讙诐 讻指讘讜止讚, 讗讘诇 谞拽讜讚转 讛讙讘讜专讛 砖讛讜讗 砖诪讗诇 讛讜讗 爪值专执"讬 砖讛讜讗 讘' 谞拽讜讚讜转 诇讻谉 讬砖 砖转讬诐 讚讜拽讗. 讜专讗砖讬 转讬讘讜转 讗止专侄讱职 讬指诪执讬诐 注止砖讈侄专 讻指讘讜止讚 诪讗讛 讜讗讞讚 [101], 讻诪谞讬谉 诪执讬讻指讗值诇 [101] 砖讛讜讗 砖专 讛讞住讚, 讜诇讻谉 谞拽专讗转 '讗讜专讬讬谉 转诇讬转讗讬' 讚讬讬拽讗. 讜讛谞讛 诇驻讬 讞讬诇讜拽 砖诪讞诇拽 讘讬谉 诪旨址讬职诪执讬谞执讬诐 诇址诪旨址砖讉职诪职讗执讬诇执讬诐 谞转专爪讛 拽讜砖讬讗 砖讬砖 讘驻住讜拽 讝讛, 诇诪讛 讘讞诇讜拽讛 专讗砖讜谞讛 讛拽讚讬诐 讛砖讻专 诇驻注讜诇讛 讜讘讞诇讜拽讛 砖谞讬讛 讛拽讚讬诐 讛驻注讜诇讛 诇砖讻专? 讜讘讝讛 谞讬讞讗 砖讗诪专 转讬讘转 讘旨执讬诪执讬谞指讛旨 住诪讜讱 诇转讬讘转 讘旨执砖讉职诪止讗讜诇指讛旨 讻讚讬 砖转讛讬讛 拽讜专讗 讘讛 讙诐 讻谉 讘旨执讬诪执讬谞指讛旨 讘旨执砖讉职诪止讗讜诇指讛旨 注止砖讈侄专 讜职讻指讘讜止讚, 砖讞讜讝专 注讜砖专 讙诐 注诇 讘讬诪讬谞讛. 讜讗诐 转讗诪专 讗诐 讻谉 谞拽专讗 注转讛 讙诐 讻谉 讛讻讬 讗止专侄讱职 讬指诪执讬诐 讘旨执讬诪执讬谞指讛旨 讘旨执砖讉职诪止讗讜诇指讛旨, 讜砖诪注 诪讬谞讛 讚讗讬讻讗 讗止专侄讱职 讬指诪执讬诐 讙诐 讘旨执砖讉职诪止讗讜诇指讛旨? 讚诇驻讬 讝讛 谞诪爪讗讜 讛讬诪讬谉 讜讛砖诪讗诇 砖讜讬谉 讜讝讛 讗讬 讗驻砖专. 讜注讜讚 讚讗诐 砖讜讬诐 讛讜讛 诇讬讛 诇诪讬诪专 讛讻讬 讘旨执讬诪执讬谞指讛旨 讘旨执砖讉职诪止讗讜诇指讛旨 讗止专侄讱职 讬指诪执讬诐 讜职注止砖讈侄专 讜职讻指讘讜止讚. 讘专诐 注讚讬讬谉 讬砖 诇讛拽砖讜转 讛注讜砖专 讗讬谞讜 讚讘专 拽讟谉, 讚讗诪专讜 专讘讜转讬谞讜 讝"诇 (住讜讟讛 讘:) 拽砖讬诐 诪讝讜谞讜转讬讜 砖诇 讗讚诐 讻拽专讬注转 讬诐 住讜祝 讜讻谉 诪爪讬谞讜 讘注讜讘讚讗 讚专讘讬 讗诇注讝专 讘谉 驻讚转 讚讗诪专 诇讜 谞讬讞讗 诇讱 讚讗讞专讘讬讛 诇注诇诪讗, 讜讻谉 讗诪专讬谞谉 诇注讬诇 (讚祝 谞讘) 讙讘讬 讗讜转讜 砖谞注砖讜 诇讜 讚讚讬诐 讻讗砖讛 讜讛谞讬拽 '讻旨址诪旨指讛 拽指砖讈执讬谉 诪职讝讜止谞讜止转指讬讜 砖讈侄诇 讗指讚指诐, 砖讈侄谞旨执砖讈职转旨址谞旨讜旨 注指诇指讬讜 住执讚职专值讬 讘旨职专值讗砖讈执讬转' 讜职讗指诪址专 专址讘 谞址讞职诪指谉: 转旨值讚址注, 讚旨职诪执转职专指讞执讬砖讈 谞执讬住指讗, 讜职诇指讗 讗执讬讘职专讜旨 诪职讝讜止谞值讬, 讜讗诐 讻谉 讗讬讱 谞讬转谉 讛注讜砖专 诇诪砖诪讗讬诇讬诐? 讜谞专讗讛 诇讬 讘住"讚, 讻讬 讛诇讜诪讚 转讜专讛 砖诇讗 诇砖诪讛 讛专讬 讝讛 诪讘讝讛 讗转 讛转讜专讛, 讜诇讻谉 讘注转 讗砖专 讬讻讘讚讜讛讜 讘拽讬诪讛 讜讻讬讜爪讗 讘砖讘讬诇 转讜专转讜, 讬砖 讘讝讛 注诇讘讜谉 讙讚讜诇 诇转讜专讛 砖讛讜讗 诪转讻讘讚 诪讞诪转讛 讜讛讜讗 讗讬谞讜 诪讻讘讚讛, 诇讻讱 注讜砖讛讜 注砖讬专 讻讚讬 砖讘讝讛 讬讛讬讛 讛讻讘讜讚 讘砖讘讬诇 讛注讜砖专, 讻讬 讚专讻诐 砖诇 讘谞讬 讗讚诐 诇讻讘讚 注砖讬专讬诐 讬讜转专 诪转诇诪讬讚讬 讞讻诪讬诐 讘注讜讜谞讜转讬谞讜 讛专讘讬诐, 讜讘讝讛 讗讝 诇讗 讬讛讬讛 注诇讘讜谉 讻诇 讻讱 诇转讜专讛, 讜诇讻谉 讚讬讬拽 拽专讗 诇爪专祝 讛注讜砖专 注诐 讛讻讘讜讚 讘讗讜诪专讜 讘旨执砖讉职诪止讗讜诇指讛旨 注止砖讈侄专 讜职讻指讘讜止讚, 诇讜诪专 砖讛注讜砖专 谞讬转谉 诇讜 讘砖讘讬诇 讛讻讘讜讚.



砖讈职谞值讬 转旨址诇职诪执讬讚值讬 讞植讻指诪执讬诐 讛址谞旨讜止讞执讬诐 讝侄讛 诇指讝侄讛 讘旨址讛植诇指讻指讛, 讛址拽旨指讚讜止砖讈 讘旨指专讜旨讱职 讛讜旨讗 诪址拽职砖讈执讬讘 诇指讛侄诐. 谞专讗讛 诇讬 讘住"讚 讛讻转讜讘 (拽讛诇转 讟, 讬讝) 讚执旨讘职专值讬 讞植讻指诪执讬诐 讘职旨谞址讞址转 谞执砖职讈诪指注执讬诐, 驻讬专讜砖 讚执旨讘职专值讬 讞植讻指诪执讬诐 讗诐 讛诐 讘职旨谞址讞址转 砖谞讜讞讬谉 讝讛 诇讝讛 讘讛诇讻讛 讗讝 讛诐 谞执砖职讈诪指注执讬诐 诇驻谞讬讜 讬转讘专讱. 讜讘讝讛 讬讜讘谉 (讝讻专讬讛 讚, 讝) 讜职讛讜止爪执讬讗 讗侄转 讛指讗侄讘侄谉 讛指专止讗砖指讈讛 转职旨砖只讈讗讜止转 讞值谉 讞值谉 诇指讛旨, 讛转讜专讛 谞拽专讗转 讗侄讘侄谉 讻诪讜 砖讗诪专讜 专讘讜转讬谞讜 讝"诇 讛专讗砖讛 砖讛讗爪讬诇讛 讛拽讘"讛 拽讜讚诐 讘专讬讗转 讛注讜诇诐 转职旨砖只讈讗讜止转 讞值谉 讞值谉 诇指讛旨, 谞讞 谞讞 诇指讛旨, 讝讛 谞讞 诇讝讛, 讜讝讛 谞讞 诇讝讛. 讗讜 讛讻讜谞讛 谞讞 [58] 讙讬诪讟专讬讗 讗讝谉 [58], 讜讝讛 砖讗诪专 讗诐 讛讜讗 谞讞, 砖谞讜讞讬谉 讝讛 诇讝讛 讗讝 '讞值谉' 讙讬诪讟专讬讗 '讗止讝侄谉' 诇指讛旨, 砖讬拽砖讘 讛' 讜讬砖诪注.



讗植驻执诇旨讜旨 讞执砖旨讈值讘 诇址注植砖讉讜止转 诪执爪职讜指讛 讜职谞侄讗侄谞址住 讜职诇止讗 注植砖讉指讗指讛旨, 诪址注植诇侄讛 注指诇指讬讜 讛址讻旨指转讜旨讘 讻旨职讗执诇旨讜旨 注植砖讉指讗指讛旨. 拽砖讗 诪讗讬 '讗植驻执诇旨讜旨' 砖讬讬讱 讘讝讛 诪讗讞专 讚诇讬讻讗 讗讞专讬转讬 讚讚诪讬讬讗 诇讛? 讜谞专讗讛 诇讬 讘住"讚 讚讬砖 诇驻专砖 讜旨诇职讞止砖职讈讘值讬 砖职讈诪讜止 (诪诇讗讻讬 讙, 讟讝) 注诇 讛诪讞砖讘 讘讚讘专讬 转讜专讛, 砖专讜讗讛 住驻专 讜诪讞砖讘 讘讜, 讜讗诪专讜 专讘讜转讬谞讜 讝"诇 讛转讜专讛 讛讬讗 砖诪讜转讬讜 砖诇 讛拽讘"讛 讜诇讻谉 谞拽专讗转 砖诪讜 砖诇 讛拽讘"讛, 讜讛讜讛 住诇拽讗 讚注转讱 诇诪讬诪专 讚讜拽讗 讘转讜专讛 讬砖 讞砖讬讘讜转 诇诪讞砖讘讛, 砖讙诐 讗诐 讬诇诪讚 讘诪讞砖讘讛 砖转讜驻住 讛住驻专 讜诪注讬讬谉 讘讜 讬砖 诇讜 转讜注诇转 诪诇讬诪讜讚 诇讚注转 讛诪注砖讛 讗砖专 讬注砖讛, 讗讱 诪讞砖讘讛 讘诪爪讜讛 砖讞砖讘 诇注砖讜转 诪爪讜讛 诪讛 转讜注诇转 讬砖 讘讛, 讜诇讻讱 住诇拽讗 讚注转讱 讚讗讬谉 讛诪讞砖讘讛 讞砖讬讘讛 讻诇讜诐 讻诪爪讜讛, 讜诇讻讱 讘讗 诇诇诪讚谞讜 砖讈侄讗植驻执诇旨讜旨 讞执砖旨讈值讘 诇址注植砖讉讜止转 诪执爪职讜指讛 讬砖 诇讜 讘讝讛 转讜注诇转, 讚讗诐 谞侄讗侄谞址住 讜职诇止讗 注植砖讉指讗指讛旨 诪址注植诇侄讛 注指诇指讬讜 讻旨职讗执诇旨讜旨 注植砖讉指讗指讛旨.



讻旨指诇 讛指注讜止砖讉侄讛 诪执爪职讜指讛 讻旨职诪址讗植诪指专指讛旨, 讗值讬谉 诪职讘址砖旨讉职专执讬谉 讗讜止转讜止 讘旨职砖讉讜止专讜止转 专指注讜止转. 谞专讗讛 诇讬 讘住"讚 讗讜转讬讜转 诪执爪职讜指讛 讛诐 '诪抓 讜讛' 讜讛诐 诪讜专讬诐 注诇 砖谞讬 注谞讬讬谞讬诐 讙讚讜诇讬诐, 讜讛讬讬谞讜 '诪抓' 诇砖讜谉 '诪爪讬爪讛' 讜讬讚讜注 讻诇 讚讘专 讛注专讘 诇讗讚诐 诪讗讚 讻砖讗讜讻诇讜 诪讜爪抓 讛讙专注讬谉 讜讛拽诇讬驻讛 注讚 砖诇讗 讬砖讗专 讘讛诐 讻诇 砖讛讜讗 诪谉 讛驻专讬, 讜讻谉 诪讜爪抓 讛注爪诪讜转 砖诇讗 讬砖讗专 讻诇 砖讛讜讗 诪谉 讛讘砖专 讛注专讘 诇讜, 讜讻谉 讻转讬讘 (讬砖注讬讛讜 住讜, 讬讗) 诇职诪址注址谉 转指旨诪止爪旨讜旨 讜职讛执转职注址谞址旨讙职转侄旨诐 诪执讝执旨讬讝 讻职旨讘讜止讚指讛旨, 讻讬 讛诪爪讬爪讛 诪讜专讛 注诇 讚讘专 讛注专讘 诇讗讚诐 砖讛讜讗 诪讜爪抓 注讚 砖诪讙讬注 诇转讻诇讬转讜, 讜讻谉 诪讜专讬诐 讗讜转讬讜转 '诪抓' 砖诇 诪爪讜讛 砖转讛讬讛 注专讬讘讛 诇讗讚诐 砖诪讞诪转 讻谉 讬注砖谞讛 讘砖诇讬诪讜转讛, 砖诇讗 讬专爪讛 诇讞住专 诪诪谞讛 诪砖讛讜 讻讗讚诐 讛诪讜爪抓 讛驻专讬 讜诪讙讬注 注讚 转讻诇讬转讜, 讜讗讜转讬讜转 '讜讛' 砖诇 诪爪讜讛 诪讜专讬诐 砖讬注砖谞讛 讘砖诪讞讛, 讻讬 '讜讛' 讛讜讗 诇砖讜谉 砖诪讞讛, 讻诪讜 砖讗诪专讜 专讘讜转讬谞讜 讝"诇 '讘讬谉 讜讜讬 诇讜讜讛 谞讬爪讜诇 专讘谉 讬讜讞谞谉 讘谉 讝讻讗讬'. 讜讝讛 砖讗诪专 讻旨指诇 讛指注讜止砖讉侄讛 '诪执爪职讜指讛' 讻旨职诪址讗植诪指专指讛旨, 专爪讜谞讜 诇讜诪专 砖注讜砖讛 讘砖诇讬诪讜转 讜讘砖诪讞讛 讻讗砖专 诪讜专讬诐 讗讜转讬讜转 讗诪讬专转讛 砖讛诐 '诪抓 讜讛' 讛专讬 讝讛 讗值讬谉 诪职讘址砖旨讉职专执讬谉 讗讜止转讜止 讘旨职砖讉讜止专讜止转 专指注讜止转, 诇讗 讗诪专 '诇止讗 讬指讘讜止讗讜旨 注指诇指讬讜 专指注讜止转' 讚讝讛 驻砖讬讟讛, 讗讱 讗诪专 '讗值讬谉 诪职讘址砖旨讉职专执讬谉 讗讜止转讜止 讘旨职砖讉讜止专讜止转 专指注讜止转' 砖讬砖 拽讜诇 讘砖讜专讛 讬讜爪讗讛 注诇 专注讛 讜住讜祝 讬转讙诇讛 砖讛讜讗 砖拽专 讜诇讗 讛讬' 专注讛 讻诇诇! 讜讛谞讛 讝讛 讛讜讗 爪注专 诇驻讬 砖注讛 讜讛讜讗 爪注专 讻讜讝讘 砖住讜驻讜 诇讛讬讜转 讘讟诇 讚诇讗 讛讬讛 专注 讘驻讜注诇, 讜讙诐 注诇 讝讛 转讙讬谉 注诇讬讜 讛诪爪讜讛 讛讛讬讗 砖诇讗 讬转讘砖专 讘讻讱 讜讬爪讟注专. 讗讜 讚专讱 诪砖诇 讬砖 诇讜 讘谉 讘注讬专 讗讞专转 讜讞诇讛 讜谞讟讛 诇诪讜转, 讜讗讞专 讻讱 谞转专驻讗 讜谞注砖讛 讘专讬讗, 讗讜诇诐 讛谞讛 讗诐 讬砖诪注 讘注转 住讻谞转 讞诇讬讜 讬爪讟注专 诪讗讚, 讜讗祝 注诇 驻讬 砖诇讘住讜祝 讬转讘砖专 讘专驻讜讗转讜 注诇 讻诇 驻谞讬诐 谞爪讟注专 诪讗讚 讘专讗砖讜谞讛, 讗讱 讛诪爪讜讛 转讙讬谉 砖诇讗 讬转讘砖专 讘讝诪谉 讞诇讬讜, 讗诇讗 讗讞专 砖讬转专驻讗 讗讝 讬转讘砖专 砖讞诇讛 讜谞转专驻讗, 讜讻谉 讻讬讜爪讗 讘讝讛. 讜讛谞讛 诪讛专砖"讗 讝"诇 驻讬专砖 '讻旨职诪址讗植诪指专指讛旨' 专爪讜谞讜 诇讜诪专 砖砖诐 讛讜讬"讛 专诪讜讝 讘讗讜转讬讜转 '诪执爪职讜指讛' 讻讬 '诪"爪' 讘讗"转 讘"砖 讛讜讗 '讬"讛' 讜讝讛 砖讗诪专 讻旨职诪址讗植诪指专指讛旨 讚讛讬讬谞讜 诇砖诐 讛' 注讚 讻讗谉 讚讘专讬讜. 讜讗谞讗 注讘讚讗 讗诪诇讗 讚讘专讬讜, 讛讟注诐 砖讛讬' 讞爪讬 讛砖诐 讘讗转讙诇讬讬讗 讜讞爪讬 讛砖诐 讘讗转讻住讬讬讗, 讛讬讬谞讜 讻讬 讬"讛 讛诐 讞讜"讘 [讞讻诪讛 讜讘讬谞讛] 砖讛诐 注诇诪讬谉 讚讗转讻住讬讬谉, 讗讱 讜"讛 讛诐 讛诐 转讜"诪 [转驻讗专转 讜诪诇讻讜转] 砖讛诐 注诇诪讬谉 讚讗转讙诇讬讬谉, 讘住讜讚 讛址谞执旨住职转指旨专止转 诇址讛殖' 讗直诇止讛值讬谞讜旨 讜职讛址谞执旨讙职诇止转 诇指谞讜旨 讜旨诇职讘指谞值讬谞讜旨, 讜诇讻谉 讝讛 砖讻专讜 砖讈侄讗值讬谉 诪职讘址砖旨讉职专执讬谉 讗讜止转讜止 讘旨职砖讉讜止专讜止转 专指注讜止转 砖讛讜讗 注诇 讚专讱 砖驻专砖转讬 讘住"讚, 讚讗讬讬专讬 讘讘砖讜专讛 砖讛讬讗 专注讛 讘讻讞 讜讗讬谞讛 讘驻讜注诇, 讻讬 诇讗 谞注砖讛 专注 讘驻讜注诇. 讜讝讛 讬讛讬讛 诇讜 诪讚讛 讻谞讙讚 诪讚讛 注诇 讗砖专 拽讬讬诐 讛诪爪讜讛 讘诪讞砖讘讛 砖讛讬讗 住讜讚 讬讜旨"讚 砖讘砖诐, 讜讘讻讜谞讛 砖讛讬讗 住讜讚 讛值"讗 专讗砖讜谞讛, 讜讘拽讜诇 砖讛"住 [砖讛讜讗 住讜讚] 讜指讗"讜, 讜讘诪注砖讛 砖讛讬讗 住讜讚 讛值"讗 讗讞专讜谞讛, 讗砖专 讗诇讜 专诪讝讬诐 讘旨职诪址讗植诪指专指讛旨 砖讈侄诇 '诪执爪职讜指讛' 讻谞讝讻专, 诇讻讱 讙诐 讘旨职砖讉讜止专讜止转 专指注讜止转 砖讗讬谞诐 专注 讘驻讜注诇 讗诇讗 专拽 爪注专 诇驻讬 砖注讛 讘诪讞砖讘讛 砖讘诪讜讞 讜讘讻讜谞讛 砖讘诇讘, 讙诐 讘讝讛 诇讗 讬转讘砖专 讜诇讗 讬爪讟注专! 讜注讜讚 谞专讗讛 诇讬 讘住"讚 '讻旨职诪址讗植诪指专指讛旨' 专爪讜谞讜 诇讜诪专 讘注转 讻诪讜 注转 砖讗讜诪专 诇注砖讜转讛, 砖讛讗讚诐 讘注转 砖诪转谞讚讘 诇注砖讜转 诪爪讜讛 讛讜讗 诪转谞讚讘 诇注砖讜转 讘专爪讜谉 诇讘, 讗讱 讘注转 砖讬注砖谞讛 讬专讙讬砖 讘诇讘讜 注讜诇 讻讘讚, 讛谉 讘诪爪讜转 注住拽 讛转讜专讛, 讛谉 讘砖讗专 诪爪讜转, 讗讱 讛砖诇诐 砖讜讛 诇讜 注转 注砖讬讬转 讛诪爪讜讛 讻诪讜 注转 砖讗诪专 讜谞转谞讚讘 诇注砖讜转 讗讜转讛, 讜诇讗 讬砖转谞讛 专爪讜谉 诇讘讜 讜砖诪讞转讜, 讜讻诪讜 砖讗诪专 讛讻转讜讘 (讚讘专讬诐 讻讙, 讻讚) 诪讜止爪指讗 砖职讉驻指转侄讬讱指 转执旨砖职讈诪止专 讜职注指砖执讉讬转指 讻址旨讗植砖侄讈专 谞指讚址专职转指旨.



讜职住指诪执讬讱职 诇值讬讛旨: "砖讈讜止诪值专 诪执爪职讜指讛 诇止讗 讬值讚址注 讚旨指讘指专 专指注". 驻讬专讜砖 诪讬 讬讗诪专 诇讜 诪讛 转注砖讛? 砖讈讜止诪值专 诪执爪职讜指讛! 讻诇讜诪专 讛砖讜诪专 诪爪讜讛 讛讜讗 讬讗诪专 诇讜 诪讛 转注砖讛 讻讘讬讻讜诇, 诪驻谞讬 砖讛讜讗 讬讻讜诇 诇讘讟诇 讛讙讝讬专讛 砖讙讝专 讛砖诐 讬转讘专讱! 讜讻讚讗砖讻讞谉 讘诪砖讛 专讘讬谞讜 注"讛 砖讘讬讟诇 讛讙讝讬专讛 讘诪注砖讛 讛注讙诇, 讜讗诪专 (砖诪讜转 诇讘, 讬讗) 诇指诪指旨讛 讬止讗诪职专讜旨 诪执爪职专址讬执诐 讜讻讜' 砖讈讜旨讘 诪值讞植专讜止谉 讗址驻侄旨讱指 讜职讛执谞指旨讞值诐 注址诇 讛指专指注指讛 诇职注址诪侄旨讱指, 讜讻谉 讬讛讜砖注 讗诪专 (讬讛讜砖注 讝, 讟) 讜旨诪址讛 转址旨注植砖值讉讛 诇职砖执讈诪职讱指 讛址讙指旨讚讜止诇. 讜注讬讬谉 诪讛专砖"讗 讝"诇 砖讗讜转讛 讛讙讝讬专讛 诇讗 讬讚注 讗讜转讛 讗讜转讜 讛砖讜诪专 诪爪讜讛, 讜讚讘专讬讜 拽砖讬诐 讻讬 讘讬讗讜专 讝讛 讬讘讗 谞讻讜谉 注诇 讚讘专讬 专讘 讞讬谞谞讗 讘专 讗讬讚讬 讚讚专讬砖 讗值讬谉 诪职讘址砖旨讉职专执讬谉 讗讜止转讜止 讘旨职砖讉讜止专讜止转 专指注讜止转, 讜诇讗 讬讘讗 谞讻讜谉 注诇 讚讘专讬 专讘 讗住讬 讚讗诪专 讗植驻执诇旨讜旨 讛址拽旨指讚讜止砖讈 讘旨指专讜旨讱职 讛讜旨讗 讙旨讜止讝值专 讙旨职讝值专指讛, 讛讜旨讗 诪职讘址讟旨职诇指讛旨? 讜爪专讬讱 注讬讜谉.



讜职讗执诐 讗值讬谉 注讜止砖讉执讬谉 讻旨值谉 讙旨讜止专职诪执讬谉 诇址砖旨讈职讻执讬谞指讛 砖讈侄转旨执住职转旨址诇旨值拽 诪执讬旨执砖讉职专指讗值诇. 谞专讗讛 诇讬 讘住"讚 讛讻讬 讚专讬砖 诇讛 (砖讬专 讛砖讬专讬诐 讞, 讬讙) 讛址讬旨讜止砖侄讈讘侄转 讘址旨讙址旨谞执旨讬诐, 讗诇讜 讛讬讜砖讘讬诐 讘讘转讬 诪讚专砖讜转 诇诇诪讜讚 转讜专讛, 讬砖 讘讛诐 讞植讘值专执讬诐 诪址拽职砖讈执讬讘执讬诐 讗砖专 讬讗诪专 诇讛诐 讛拽讘"讛 诇职拽讜止诇值讱职 讛址砖讈职诪执讬注执谞执讬, 讜讬砖 讘讛诐 砖讘住讬讘转 讛谞讛讙转 诇诪讜讚诐 专讗讜讬 诇讜诪专 讘旨职专址讞 讚旨讜止讚执讬 讜旨讚职诪值讛 诇职讱指 诇执爪职讘执讬.



砖讈职谞值讬 转旨址诇职诪执讬讚值讬 讞植讻指诪执讬诐, 讛址诪旨址讚职讙旨执讬诇执讬谉 讝侄讛 诇指讝侄讛 讘旨址讛植诇指讻指讛, 讛址拽旨指讚讜止砖讈 讘旨指专讜旨讱职 讛讜旨讗 讗讜止讛植讘指谉 砖讈侄谞旨侄讗直诪址专: 砖讬专 讛砖讬专讬诐 讘, 讚) 讛直讘执讬讗址谞执讬 讗侄诇 讘值旨讬转 讛址讬指旨讬执谉 讜职讚执讙职诇讜止 注指诇址讬 讗址讛植讘指讛. 谞专讗讛 诇讬 讛讻讬 讚专讬砖 诇讬讛 '讚旨指讙职诇讜旨' 讘谞拽讜讚 (转讛讬诇讬诐 爪讘, 讜) 诪址讛 讙指旨讚职诇讜旨 诪址注植砖侄讉讬讱指 讛殖', 讘拽诪抓 转讞转 讛讚诇转, 讜驻住讜拽 讝讛 讛转讜专讛 讗讜诪专转讜 讛直讘执讬讗址谞执讬 讗侄诇 讘值旨讬转 讛址讬指旨讬执谉 讝讛 住讬谞讬 讜职'讚旨指讙职诇讜旨' 注指诇址讬 专爪讜谞讜 诇讜诪专 讗诐 讬砖专讗诇 讚讙诇讜 讝讛 讗讞专讬 讝讛 注诇讬 讗讝讬 讬讘讗 诇讛诐 讗址讛植讘指讛 诪讛拽讘"讛.



讗执诐 转旨址诇职诪执讬讚 讞指讻指诐 谞讜止拽值诐 讜职谞讜止讟值专 讻旨职谞旨指讞指砖讈 讛讜旨讗, 讞指讙职专值讛讜旨 注址诇 诪指转职谞侄讬讱指. 谞专讗讛 诇讬 讘住"讚 讛讟注诐 砖注砖讛 诇讜 讚诪讬讜谉 讻旨职谞旨指讞指砖讈 注诇 驻讬 诪讛 砖讗诪专讜 专讘讜转讬谞讜 讝"诇, 砖讗诇讜 诇谞讞砖 诪讛讬讻谉 讗转讛 诪讟讬诇 讗专住, 讗诪专 诇讛诐 诪讘讬谉 讛砖讬谞讬诐, 讜驻专砖讜 讛诪驻专砖讬诐 讝"诇 诪诇讬爪讛 讝讜 讚讗诪专讜 专讘讜转讬谞讜 讝"诇 '讗讬谉 注专讜讚 诪诪讬转 讗诇讗 讛讞讟讗 诪诪讬转' 讜讗讜转讬讜转 '讞讟讗' 诪讜谞讞讬诐 讘讬谉 砖讬"谉 讜谞讜"谉 讚旨职'谞旨指讞指砖讈' 讜讘讬谉 砖讬"谉 讜谞讜"谉 讚旨职'砖讉指讟指谉' 谞诪爪讗 讞"讟 专诪讜讝 讘讬谉 讛砖讬谞讬"诐, 讜诇讝讛 讗诪专 砖讛讜讗 诪讟讬诇 讗专住 诪讞诪转 讛讞"讟 砖讛讜讗 谞转讜谉 讘讬谉 讛砖讬谞讬诐 注讚 讻讗谉 讚讘专讬讜. 讜讻谉 讗执诐 转旨址诇职诪执讬讚 讞指讻指诐 谞讜止拽值诐 讜职谞讜止讟值专 讗转 讘谞讬 讗讚诐 砖诪讜讻讬讞诐 讘讚讘专讬诐 讜诪注谞讬砖诐 讛讻诇 讘砖讘讬诇 讞讟讗 砖讘讬讚诐 讻旨职诪讜止 讛址谞旨指讞指砖讈 砖讛讜讗 诪讟讬诇 讗专住 诪讞诪转 '讞讟' 讛谞讛 讝讛 转诇诪讬讚 讞讻诐 讟讜讘 讜转讚讘拽 讘讜 讻讬 讛讜讗 注讜砖讛 讚讘专 诇讟讜讘转 谞驻砖讱! 讜诪讛 砖讗诪专 讞指讙职专值讛讜旨 注址诇 诪指转职谞侄讬讱指 讜诇讗 讗诪专 '讛址讚职讘旨值拽 讘旨讜止' 专诪讝 诇驻讬 讚专讻讜 砖诇讗 转讚讘拽 讘讜 讛专讘讛 诪讗讞专 讚讛讜讗 谞讜拽诐 讜谞讜讟专, 驻谉 诇讗 转讜讻诇 诇讛砖诪专 讻专讗讜讬 讜转讞讟讗 诇讜 讜讬注谞讬砖 讗讜转讱, 讗诇讗 讬讛讬讛 讻诪讜 讞讙讜专讛 砖讗讬谉 讞讜讙专讬谉 讗讜转讛 注诇 讛讘砖专 诪诪砖 讗诇讗 讘讛驻住拽 讘讙讚讬诐, 讜注讜讚 讗讬谉 讞讜讙专讬谉 讗讜转讛 讘讞讜讝拽 讛专讘讛, 讜注讜讚 砖讛讬讗 诪讜谞讞转 讘诪拽讜诐 诪诪讜爪注 讻谉 讬讛讬讛 讚讘讜拽讱 讘讜 诪诪讜爪注. 讜注讬讬谉 诇讛专讘 驻转讞 注讬谞讬讬诐 讘讬讜诪讗 讚祝 讻"讙 诪讛 砖讻转讘 注诇 诪讗诪专 讻诇 转诇诪讬讚 讞讻诐 砖讗讬谞讜 谞讜拽诐 讜谞讜讟专 讻谞讞砖, 讜诪讛 砖讻转讘 砖诐 讬讘讗 谞讻讜谉 讙诐 注诇 诪讗诪专 讝讛.



讗执诐 注址诐志讛指讗指专侄抓 讛讜旨讗 讞指住执讬讚 讗址诇 转旨指讚讜旨专 讘旨执砖讈职讻讜旨谞指转讜止. 讬砖 诇讛拽砖讜转 讛讜讛 诇讬讛 诇诪讬诪专 '讛址专职讞值拽 诪执诪旨侄谞旨讜旨' 讗讜 '讗址诇 转旨执讚职讘旨址拽 讘旨讜止' 讗讜 '讗址诇 转旨执转职讞址讘旨值专 注执诪旨讜止' 讻讚谞拽讬讟 讙讘讬 讞讻诐, 讜诪讗讬 拽讗 诪砖诪注 诇谉 讘讗讜诪专讜 '讗址诇 转旨指讚讜旨专 讘旨执砖讈职讻讜旨谞指转讜止'? 讜谞专讗讛 诇讬 讘住"讚 讘讗 诇讛专讞讬拽讜 诪谉 讛讚讬专讛 讘砖讻讜谞转讜 讘驻专讟讜转, 诪驻谞讬 讻讬 注诐 讛讗专抓 讜讚讗讬 讗讬谞讜 讬讜讚注 诪讛 讛讜讗 讛诪讜转专 讜诪讛 讛讜讗 讛讗住讜专, 讜诇驻注诪讬诐 讬注诇讛 讘讚注转讜 诇讗住讜专 讗转 讛诪讜转专 砖讬讛讬讛 讞住讬讚 砖讜讟讛, 讜讙诐 诪转讬专 讗转 讛讗住讜专 诪拽讜爪专 讛讘谞转讜, 讜讻诪讜 砖讻转讘讜 诪讚拽讚拽讬谉 讘讗讬讻讛 讜诪讚诇讙讬谉 讘拽专讬讗转 砖诪注 诪讞诪转 讞住专讜谉 讬讚讬注讛, 讜讗诐 转讚讜专 讘砖讻讜谞转讜 讬专讗讛 讘注讬谞讬讜 砖讗转讛 谞讜讛讙 讛讬转专 讘讚讘专讬诐 砖讛诐 讗讬住讜专讬诐 讙诪讜专讬诐 - 诇驻讬 拽讜爪专 讬讚讬注转讜, 讜讬讛讬讛 诪讝讛 讞诇讜诇 讛砖诐 诇驻讬 讟注讜转讜, 注诇 讻谉 讗址诇 转旨指讚讜旨专 讘旨执砖讈职讻讜旨谞指转讜止! 讜谞讘讬讗 讚讜讙诪讛, 诇诪砖诇 讘讗讞讚 注诐 讛讗专抓 讙诪讜专 砖讛讬讛 诪转讞住讚 诇驻讬 讚注转讜, 讜讛讬讛 讚专 讘讘讬转 讗讞讚 讻谞讙讚 讘讬转讜 砖诇 讞讻诐 讗讞讚 讜专拽 专砖讜转 讛专讘讬诐 诪驻住讬拽 讘讬谞讬讛诐, 讜讬讛讬 讘讬讜诐 讛砖讘转 专讗讛 讗讜转讜 注诐 讛讗专抓 注砖谉 讬讜爪讗 诪讘讬转 讛转讘砖讬诇 讗砖专 讘讞爪专 讗讜转讜 讞讻诐, 讜讬转诇讛讘 讜讬转拽谞讗 拽谞讗讛 讙讚讜诇讛 诇诇讻转 讗爪诇诐 诇讛讜讻讬讞诐 讜诇讛驻专讬砖诐 诪讗讬住讜专讗, 讻讬 讞砖讘 诪讞诪转 讛拽讜专 讛讚诇讬拽讜 讛诪砖专转讬诐 砖诇 讘讬转 讛讞讻诐 讗砖 诇讛转讞诪诐 讘讜, 讗讱 讗讜转讜 讛讬讜诐 讛讬讛 诪讟专 讬讜专讚 讘讝注祝 诇讻讱 诇拽讞 讻诇讬 讛诪讙讬谉 砖拽讜专讬谉 '砖诪住讬讬' [诪执讟职专执讬旨指讛] 讜驻转讞 讗讜转讛 诇讛讬讜转 诇讜 注诇 专讗砖讜 讗讛诇 诇讛讙讬谉 诪谉 讛诪讟专, 讜讬爪讗 诪讘讬转讜 讜讗讜转讜 讛讻诇讬 驻专讜砖 讘讬讚讜, 讜注讘专 诪讘讬转讜 诇讘讬转 讛讞讻诐 讚专讱 专砖讜转 讛专讘讬诐 砖讛讬讛 专讞讘 讟"讝 [16] 讗诪讛, 讜谞讻谞住 讗爪诇 讛讞讻诐 诇讛讜讻讬讞讜 注诇 诪砖专转讬讜 讗讬讱 讛诐 专砖注讬诐 砖诪讚诇讬拽讬谉 讗砖 讘讬讜诐 讛砖讘转, 讻讬 专讗讛 注砖谉 讬讜爪讗 诪讘讬转讜?! 讜讬注谉 讛讞讻诐 讬砖 诇谞讜 讘讘讬转 讗砖讛 讗讞转 砖讬诇讚讛 讘讝讛 讛讬讜诐 讜讗讞讝讛 拽讜专 讜讙讝专讜 讛专讜驻讗讬诐 注转讛 诇讛讚诇讬拽 诇讛 讗砖 转讬讻祝 诇讞诪诐 讘讙讚讬诐 讘讗砖 讜诇转转 注诇讬讛, 讜注讜讚 谞转谞讜 诇讛 住诪谞讬诐 砖爪专讬讻讬诐 讘讬砖讜诇 讛讬讜诐 讻讬 讛讬讗 讘住讻谞讛 讜诇讻讱 讛讘注讬专讜 讛讗砖, 讜讗祝 注诇 驻讬 砖讚讘专 讝讛 诪讜转专 讛讬砖专讗诇讬 诇注砖讜转 讘讬讚讜 注诇 讻诇 讝讛 讛讘注讬专讛 讗讜转讜 砖驻讞讛 讙讜讬讛 砖讬砖 讘讘讬转, 讗诪谞诐 讗转讛 讗砖专 诇讘砖转 拽谞讗讛 讘讞住讬讚讜转讱 诇讘讗 讗爪诇讬谞讜 诇讛讜讻讬讞谞讜 讘讘讬转谞讜 注诇 讚讘专 讗砖专 爪专讬讱 讗转讛 诇讚讜谉 诪讚注转讱 砖讛讜讗 谞注砖讛 讘讛讬转专 讜诇讗 讘讗讬住讜专, 讛谞讛 讗转讛 讘注爪诪讱 谞讻砖诇转 注转讛 讘砖讘注讛 讗讬住讜专讬诐 讘讘转 讗讞转, 讜诇讗 讛专讙砖转 讜诇讗 讬讚注转 讘讬谉 讛讗住讜专 诇讘讬谉 讛诪讜转专! 讗诪专 诇讜 诪讛 讝讗转, 讗诪专 诇讜 转讞诇转 讛讻诇 注砖讬转 砖转讬 注讜谞讜转 砖讛讜爪讗转 诪谉 专砖讜转 讛讬讞讬讚 诇专砖讜转 讛专讘讬诐, 讜诪谉 专砖讜转 讛专讘讬诐 诇专砖讜转 讛讬讞讬讚, 讻讬 讛讜爪讗转 讗转 讻诇讬 讛砖诪住讬"讬 [诪执讟职专执讬旨指讛] 诪讘讬转讱 诇专砖讜转 讛专讘讬诐 讜讛讻谞住转 讗讜转讛 诪谉 专砖讜转 讛专讘讬诐 诇讘讬转讬. 讗诪专 诇讜 讞砖讘转讬 讝讛 讻诪讜 诪诇讘讜砖 讻讬讜谉 讚注砖讜讬 诇讛讙讬谉, 讜注讜讚 诪讛 注砖讬转讬? 讗诪专 诇讜 驻转讞转 讝讛 讻诇讬 讛砖诪住讬"讬 讜驻专砖转 讗讜转讜 注诇讬讱 讻讗讛诇 讛专讬 砖诇砖讛! 讜注讜讚 讻砖谞讻谞住转 诇讞爪专 砖诇讬 专讗讬转讬 砖住讞讟转 讝讗转 讛砖诪住讬"讬 诪专讬讘讜讬 诪讬 讙砖诪讬诐 讗砖专 注诇讬讛, 讛专讬 讗专讘注讛 注讜谞讜转! 讗诪专 诇讜 诪注讜诇诐 诇讗 讬讚注转讬 讜诇讗 砖诪注转讬 砖讗住讜专 诇住讞讜讟 讘砖讘转, 讜诇讗 讞砖讘转讬 讘讚注转讬 砖住讞讬讟讛 讛讬讗 诪诇讗讻讛! 讜注讜讚 诪讛 注砖讬转讬? 讗诪专 诇讜 专讗讬转讬 讘注转 砖讘讗转 诇住讙讜专 讛砖诪住讬"讬 讛谞讝讻专 讘讞爪专 砖诇讬 谞注拽诐 注诪讜讚 讗讞讚 诪注诪讜讚讬 讛讘专讝诇 讛讚拽讬诐 砖讘讛, 讜讗转讛 转拽谞转 讗讜转讜 讘讬讚讱, 讜讝讛 转讜诇讚讜转 诪址旨讻侄旨讛 讘址驻址旨讟执旨讬砖讈 讛专讬 讞诪砖讛 注讜谞讜转! 讗诪专 诇讜 诇讗 砖诪注转讬 讗讬住讜专 讻讝讛 诪讻诇 诪拽讜诐 讜诇讗 讬讚注转讬讜! 讜注讜讚 诪讛 注砖讬转讬? 讗诪专 诇讜 讗讬住讜专 诪讜拽爪讛, 砖讝讗转 讛砖诪住讬"讬 砖诇拽讞转 讘讬讚讱 讛讬讗 诪讜拽爪讛 讛专讬 砖砖讛! 讜注讜讚 讬砖 讘讬讚讱 注讜谉 砖讘讬注讬, 讻讬 讝讛 讘讙讚 讛注诇讬讜谉 砖讗转讛 诇讜讘砖 注诇讬讱 讘砖讘讬诇 讛拽讜专 讛讜讗 爪诪专 讜转驻讜专 讘讞讜讟讬 驻砖转谉 讜讝讛 讗讬住讜专 讻诇讗讬诐! 讗诪专 诇讜 诪注讜诇诐 诇讗 讬讚注转讬 砖讬砖 讻诇讗讬诐 讙诐 讘讞讜讟讬 讛转驻讬专讛. 讗诪专 诇讜 讛专讬 砖讘注 转讜注讘讜转 注砖讬转 诪讞住专讜谉 讬讚讬注转讱 讜讘讗转 诇讛讜讻讬讞谞讬 注诇 讛讗砖 诪讞诪转 诪专讗讛 讛注砖谉 砖专讗讬转, 讜讻讬 诇讗 讛讬讛 诇讚讜谉 讘讚注转讱 讗讜诇讬 讬砖 讞讜诇讛 砖讬砖 讘讜 住讻谞讛 讗讜 讬讜诇讚讜转?! 注讚 讻讗谉. 讜讘讝讛 讬讘讗 谞讻讜谉 讘讬讗讜专 砖讘讗专谞讜 讘讟注诐 讛诪讗诪专 砖讗诪专 讗执诐 注址诐志讛指讗指专侄抓 讛讜旨讗 讞指住执讬讚 讗址诇 转旨指讚讜旨专 讘旨执砖讈职讻讜旨谞指转讜止.





讘谞讬讛讜

讜职诇指讗 讛植讜指讛 讬指讚址注职谞指讗 讚旨职讗值讬谉 诪执拽职专指讗 讬讜止爪值讗 诪执讚值讬 驻旨职砖讈讜旨讟讜止, 注址讚 讛址砖讈职转旨指讗. 驻讬专讜砖 讛讬讛 讬讜讚注 讘讜讚讗讬 砖讬砖 讘诪拽专讗 驻砖讟, 讜讬砖 住讜讚 诪诇讜讘砖 转讜讱 讛驻砖讟, 讗讱 讛讬讛 讞讜砖讘 砖讬讝讚诪谉 诇驻注诪讬诐 砖讛驻砖讟 砖讛讜讗 讛诪砖诇 诇讗 讛讬讛 讘注讜诇诐 讻讱, 讗诇讗 谞讻转讘 讻讱 注诇 讚专讱 讛诪砖诇 砖讗讜诪专 讗讚诐 诪注砖讛 砖讛讬讛 讜诇讗 讛讬讛 讻谉 讻诇诇, 讗诇讗 谞讗诪专 讘砖讘讬诇 讛谞诪砖诇, 讻讙讜谉 驻住讜拽讬 讗值诇侄旨讛 讛址诪职旨诇指讻执讬诐 讗植砖侄讈专 诪指诇职讻讜旨 讘职旨讗侄专侄抓 讗直讚讜止诐 (讘专讗砖讬转 诇讜, 诇讗) 诇讗 讛讬讜 诪诇讻讬诐 讗诇讜 讘讗专抓 讗讚讜诐, 讜诇讗 讛讬讜 砖诪讜转 讗诇讜 讘注讜诇诐, 讜专拽 谞讻转讘 讻谉 讘砖讘讬诇 讛住讜讚 砖讛讜讗 讛谞诪砖诇 砖讬砖 讘讛诐. 讜注转讛 讬讚注 讚诇注讜诇诐 讻诇 诪拽专讗 讘讻诇 诪拽讜诐 讛驻砖讟 砖诇讜 讛讬讛 讘注讜诇诐, 讜讗诇讜 讛诪诇讻讬诐 讛讬讜 讘讗专抓 讗讚讜诐 讜讗诇讜 砖诪讜转诐, 讗讱 诇讗 谞讻转讘讜 讘转讜专讛 讘注讘讜专 诇讛讜讚讬注 讗讜转谞讜 讘驻砖讟 砖诇讛诐, 讗诇讗 谞讻转讘讜 讘砖讘讬诇 讛住讜讚 砖诇讛诐, 讜诇讝讛 讗讜诪专 讗值讬谉 诪执拽职专指讗 讬讜止爪值讗 诪执讚值讬 驻旨职砖讈讜旨讟讜止, 讻诇讜诪专: 诪爪讬讗讜转 驻砖讟 讛诪拽专讗讜转 讻讜诇诐 讛诐 讗诪转, 讚讛讜讛 讛讻讬 讜讛讻讬.


讗址诇 转旨执拽职专执讬 "讜址讛植讚指专职讱指" 讗侄诇旨指讗 "讜职讞执讚旨侄讚职讱指". 讬讚讜注 讻诇诇 讗址诇 转旨执拽职专执讬 砖讛讜讗 专讜爪讛 诇讜诪专 讗诇 转拽专讬 讻谉, 讗诇讗 讗诐 讻谉 转拽专讬 讻谉. 讜谞专讗讛 诇讬 讘住"讚, 讛植讚指专职讱指 注讬拽专 讛转讬讘讛 '讛讚专' 讜讘讝讛 谞专诪讝 转讜专讛 '诇执砖讈职诪指讛旨' 砖讛讜讗 '诇职砖讈值诐 讛"讗' 砖讛"住 [砖讛讜讗 住讜讚] 诇讗讛 砖砖诐 诪转拽谉, 讻诪"砖 专讘讬谞讜 讛讗专"讬 讝"诇, 讜讝讛讜: 讛讚专 鈥� 讛' 讚专, 专讜爪讛 诇讜诪专 诇讬诪讜讚 讝讛 讚专 讘讛"讗 砖讛"住 诇讗讛.
讜职讞执讚旨侄讚职讱指 注讬拽专 讛转讬讘讛 '讞讚讚' 砖讘讝讛 谞专诪讝 讻诇诇讜转 砖诇 转讜专讛 砖讘注诇 驻讛, 砖讘讻诇诇谉 讛诐 讞', 讜讘驻专讟谉 讛诐 '讚讚' 砖讛诐: 讻砖专 讜驻住讜诇, 讗住讜专 讜诪讜转专, 讞讬讬讘 讜讝讻讗讬, 讟诪讗 讜讟讛讜专, 砖讛诐 讗专讘注 讜讗专讘注, 讜讻诇诇谉 讛诐 讞' 讚专讙讬谉, 讜讝讛讜 讞讚讚. 讜讛诇讜诪讚 转讜专讛 诇砖诪讛, 爪专讬讱 砖讬诇诪讜讚 讘讻诇 讞' 讚专讙讬谉 砖讛诐 讚' 讜讚', 讗讘诇 讛诇讜诪讚 砖诇讗 诇砖诪讛 诇讗 讬诇诪讜讚 讘讛诇讻讜转 砖讛诐 讘住讚专 讟讛专讜转 砖砖诐 砖谞讬 讚专讙讬谉 讟诪讗 讜讟讛讜专, 讻讬 讛讜讗 诇讜诪讚 诇讛转讬讬讛专 讘诇讬诪讜讚讜 砖讚讜专砖 讘讜 诇驻谞讬 讛注讜诇诐 讜诪讜专讛 诇讛诐 讛诇讻讛 诇讻诇 砖讜讗诇, 讜讘讚专讙讬谉 讗诇讜 讗讬谉 砖讜讗诇 讜讗讬谉 诪讘拽砖 讜讗讬谉 砖讜诪注 讻讬讜谉 讚诇讗 砖讬讬讻讬.
讜讝"砖 讗址诇 转旨执拽职专执讬 讛植讚指专职讱指 砖诇讜诪讚 转讜专讛 诇砖诪讛 砖讛讬讗 讘住讜讚 讛讛讚专 鈥� 讛' 讚专, 讗侄诇旨指讗 讗诐 讻谉 转旨执拽职专执讬 讞执讚旨侄讚职讱指, 砖诇讜诪讚 讘讻诇 讞' 讚专讙讬谉 砖专诪讜讝讬诐 讘讞讚讚 讻讗诪讜专.


诇址诪旨址砖讉职诪职讗执讬诇执讬诐 讘旨指讛旨, 注止砖讈侄专 讜职讻指讘讜止讚 讗执讬讻旨指讗, 讗止专侄讱职 讬指诪执讬诐 诇值讬讻旨指讗. 拽砖讛, 诇诪讗讬 讗爪讟专讬讱 转诇诪讜讚讗 诇驻专砖 讛讗讬 讞诇讜拽讛 讚职诪旨址砖讉职诪职讗执讬诇执讬诐, 讻讬 讝讛 讗谞讞谞讜 讬讜讚注讬诐 诪讙讜驻讬讛 讚拽专讗 讚诇讬讻讗 诇址诪旨址砖讉职诪职讗执讬诇执讬诐 讗诇讗 专拽 注止砖讈侄专 讜职讻指讘讜止讚, 讜专拽 注诇 诪讛 讚拽砖讬讗 诇讬讛 讗讬讱 讛址诪旨址讬职诪执讬谞执讬诐 诇讗 讬讝讻讜 讗诇讗 诇职讗止专侄讱职 讬指诪执讬诐, 讘讗 诇讛砖讬讘 讚讜讚讗讬 讝讜讻讬谉 诇职注止砖讈侄专 讜职讻指讘讜止讚 诪讻诇 砖讻谉.
讜谞专讗讛 诇讬 讘住"讚, 讚讗讞专 砖转讬专抓 砖讈侄讛址诪旨址讬职诪执讬谞执讬诐 讝讜讻讬诐 讙诐 诇职注止砖讈侄专 讜职讻指讘讜止讚 诪讻诇 砖讻谉, 讛砖转讗 讬砖 诇讛拽砖讜转 讘讻转讜讘 讚诇驻讬 讝讛 讛讜讛 诇讬讛 诇诪讬诪专 讛讻讬: 讘旨执讬诪执讬谞指讛旨 讗止专侄讱职 讬指诪执讬诐 注止砖讈侄专 讜职讻指讘讜止讚 讘旨执砖讉职诪止讗讜诇指讛旨, 讻讚讬 砖讬讛讬讜 诪诇讜转 注止砖讈侄专 讜职讻指讘讜止讚 讞讜讝专讬诐 讙诐 注诇 讘讬诪讬谞讛, 讚讛讻讬 拽专讬谞谉 讘旨执讬诪执讬谞指讛旨 讗止专侄讱职 讬指诪执讬诐 注止砖讈侄专 讜职讻指讘讜止讚, 诇讻讱 诇驻讬专砖 转诇诪讜讚讗 讘讛讗讬 转专讜爪讗 讞诇讜拽讛 讚诪砖诪讬诇讬诐, 讜讗诪专 诇讛讚讬讗 讘旨执砖讉职诪止讗讜诇指讛旨 讘讻诇 讗讜驻谉 砖讬讛讬讛 注止砖讈侄专 讜职讻指讘讜止讚 讗执讬讻旨指讗, 注止砖讈侄专 讜职讻指讘讜止讚 诇值讬讻旨指讗.
讜诇讛讻讬 诇讗 谞拽讬讟 拽专讗 讻讚讗诪专谉 讘旨执讬诪执讬谞指讛旨 讗止专侄讱职 讬指诪执讬诐 注止砖讈侄专 讜职讻指讘讜止讚 讘旨执砖讉职诪止讗讜诇指讛旨, 讻讚讬 砖诇讗 转讟注讛 诇讜诪专 诇驻注诪讬诐 讘旨执砖讉职诪止讗讜诇指讛旨 谞诪讬 讗执讬讻旨指讗 讗止专侄讱职 讬指诪执讬诐 讜职注止砖讈侄专 讜职讻指讘讜止讚 砖诪讞讘专讬谉 讗止专侄讱职 讬指诪执讬诐 注诐 注止砖讈侄专 讜职讻指讘讜止讚, 讜讛讻讬 拽讗诪专 讗止专侄讱职 讬指诪执讬诐 注止砖讈侄专 讜职讻指讘讜止讚 讘旨执砖讉职诪止讗讜诇指讛旨, 讜讘讗诪转 讝讛 诇讗 讬转讻谉 讘砖讜诐 讗讜驻谉, 讚职讘旨执砖讉职诪止讗讜诇指讛旨 注止砖讈侄专 讜职讻指讘讜止讚 讚讜拽讗 讗执讬讻旨指讗 讗讘诇 讗止专侄讱职 讬指诪执讬诐 诇值讬讻旨指讗, 讜诇讗 诪砖讻讞转 诇讛, 诇讛讻讬 谞拽讬讟 拽专讗 讛讻讬 讗止专侄讱职 讬指诪执讬诐 讘旨执讬诪执讬谞指讛旨 讘旨执砖讉职诪止讗讜诇指讛旨 注止砖讈侄专 讜职讻指讘讜止讚, 讚讛砖转讗 诇讬讻讗 诇诪讟注讬 诇讛谞讬讞 讗止专侄讱职 讬指诪执讬诐 诇职讛址诪旨址砖讉职诪职讗执讬诇执讬诐.
讜讗诐 转讗诪专, 讗讬讱 讬转讻谉 砖谞讟注讛 讝讛? 讗讬 讛讜讛 谞拽讬讟 讻讚讗诪专谉 讚讗诐 讻谉 讛讜讛 诇讬讛 诇诪讬诪专 '讘旨执讬诪执讬谞指讛旨 讜旨讘旨执砖讉职诪止讗讜诇指讛旨 讗止专侄讱职 讬指诪执讬诐 讜职注止砖讈侄专 讜职讻指讘讜止讚'? 讝讛 讗讬谞讜 讚讛讜讛 讗诪专讬谞谉 诇讗讜 讻诇 诪旨址砖讉职诪职讗执讬诇执讬诐 讝讜讻讬谉 诇讻讜诇讛讜, 讗诇讗 专拽 讗讜转诐 讛诪转讻讜讜谞讬谉 讘砖讘讬诇 砖讻专 注讜诇诐 讛讘讗 讚讜拽讗, 讚讛诐 拽专讜讘讬谉 诇诪讬诪讬谞讬诐, 讗讘诇 讗讜转诐 讛诪转讻讜讜谞讬谉 诇砖讻专 注讜诇诐 讛讝讛 讘诇讘讚 讗讜 讻讚讬 诇拽谞讟专, 砖讛诐 诪旨址砖讉职诪职讗执讬诇执讬诐 诇讙诪专讬, 讗讬谉 讝讜讻讬谉 诇职讗止专侄讱职 讬指诪执讬诐 讻诇诇, 讜诇讻讱 诇讗 讗诪专 拽专讗 '讘旨执讬诪执讬谞指讛旨 讜旨讘旨执砖讉职诪止讗讜诇指讛旨 讗止专侄讱职 讬指诪执讬诐 讜职注止砖讈侄专 讜职讻指讘讜止讚' 讜诪讛讗讬 讟注诪讗 讛讬讛 诪拽讜诐 诇讟注讜转 诇驻专砖 注诇 拽爪转 诪旨址砖讉职诪职讗执讬诇执讬诐 讚讝讜讻讬谉 诇讻讜诇讛讜, 诇讻讱 谞拽讬讟 拽专讗 讗止专侄讱职 讬指诪执讬诐 讘旨执讬诪执讬谞指讛旨 讘旨执砖讉职诪止讗讜诇指讛旨 注止砖讈侄专 讜职讻指讘讜止讚 讻讚讬 砖诇讗 转转谉 讗止专侄讱职 讬指诪执讬诐 诇址诪旨址砖讉职诪职讗执讬诇执讬诐 讻诇诇, 讘砖讜诐 讗讜驻谉 砖讬讛讬讛.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诇讗 砖注讘讜讚 讙诇讬讜转. 注讬' 驻住讞讬诐 谞 注"讘:





讞讬讚讜砖讬 讞转"住

讘讙诪专' 讗讜专讱 讬诪讬诐 讘讬诪讬谞讛 讜讘砖诪讗诇讛 注讜砖专 讜讻讘讜讚. 讬"诇 讚讛转讜专讛 诪转讞讬诇 讘讞住讚 讜讘住讜祝 讛讬讗 讙诪讬诇转 讞住讚讬诐 诪转讞讬诇 讘讞住讚 讻转谞讜转 注讜专 讜讬诇讘讬砖诐 讜诇讘住讜祝 讜讬拽讘讜专 讗讜转讜 讘讙讬 讜讛拽讘"讛 诪砖诇诐 诪讬讚讛 讻谞讙讚 诪讬讚讛 谞诪爪讗 砖诪讬 砖诪拽讬讬诐 转讞诇转讜 砖诇 转讜专讛 砖讻专讜 注讜砖专 讜讻讘讜讚 讜诪讬 砖诪拽讬讬诐 住讜驻讛 砖诇 转讜专讛 砖讻专讜 讗讜专讱 讬诪讬诐 讗"讻 讙讘讬 讘谞讬 讗讚诐 讛讜讛 讬诪讬谉 砖诇 讗讚诐 讻谞讙讚 砖诪讗诇讜 砖诇 讞讘讬专讜 讜讙讘讬 转讜专讛 讙"讻 转讞讬诇讛 砖诇 转讜专讛 谞拽专讗转 砖诪讗诇 讚讛讜讛 讻谞讙讚 讬诪讬谉 砖诇 讗讚诐. 讜讗祝 讛转讜专讛 谞拽专讗转 讬诪讬谉 讚讛讜讛 讻谞讙讚 砖诪讗诇 砖诇 讗讚诐. 讜诇驻"讝 讗讜专讱 讬诪讬诐 讘讬诪讬谉 砖诇 转讜专讛 讚讛讬讬谞讜 住讜祝 砖谞拽专讗转 讬诪讬谉 讜讛讜讛 砖讻专讜 讗讜专讱 讬诪讬诐 讜讘砖诪讗诇 注讜砖专 讜讻讘讜讚 讚讛讜讛 转讞诇讛 砖谞拽专讗转 砖诪讗诇 讜砖讻专讛 注讜砖专 讜讻讘讜讚 讻谞讙讚 讻转谞讜转 注讜专 讜讻讜':


住诇讬拽 驻专拽 讘诪讛 讗砖讛 (注讚 讻讗谉 谞诪爪讗 诪讛注转拽转 讛转诇诪讬讚)








驻谞讬 讬讛讜砖注

注"讘 驻讬住拽讗 讘讬专讬转 讟讛讜专讛 讗诪专 专"讬 讘讬专讬转 讝讜 讗爪注讚讛 讜讻讜' 讜讗讬诇讜 讗爪注讚讛 讟诪讗讛 讛讬讗 讜驻专砖"讬 讚讻转讬讘 讘诪注砖讛 诪讚讬谉 讗爪注讚讛 讜爪诪讬讚 讜讻转讬讘 转转讞讟讗讜 注讻"诇. 讜诇讻讗讜专讛 诇讗 讛讬讛 爪专讬讱 诇讛讘讬讗 讛讱 专讗讬讛 讚讛讗 讘诇讗"讛 诪讬诇转讗 讚驻砖讬讟讗 讛讬讗 讻讬讜谉 讚讗爪注讚讛 转讻砖讬讟 讛讜讗 驻砖讬讟讗 讚讟诪讗 讚讛讗 转谞谉 诇讛讚讬讗 讘驻讬"讗 讚讻诇讬诐 转讻砖讬讟讬 谞砖讬诐 讟诪讗讬诐 讜讻讚讗诪专讬谞谉 谞诪讬 讘住诪讜讱 诪谞讬讬谉 诇转讻砖讬讟 讻诇 砖讛讜 砖讛讜讗 讟诪讗 诪爪讬抓 讗诇讗 讚讗讻转讬 讛讬讛 讘讗驻砖专 诇讜诪专 讚讗爪注讚讛 诇讗 诪讬拽专讬 转讻砖讬讟 讻讬讜谉 砖讗讬谞讜 讗诇讗 诇讛讞讝讬拽 讘转讬 讝专讜注讜转讬讛 砖诇讗 讬驻诇讜 讻讚诪砖诪注 诇拽诪谉 讚讘讬专讬转 转讞转 讗爪注讚讛 注讜诪讚转 讜注讜讚 讚讘驻专拽 讬"讗 讚讻诇讬诐 谞诪讬 诇讗 拽讞砖讬讘 诇讬讛 诪砖"讛 讛讜爪专讱 专砖"讬 诇讛讘讬讗 专讗讬讛 讚讗爪注讚讛 讟诪讗讛 诪讚讻转讬讘 讘驻' 诪讚讬谉 讗爪注讚讛 讜爪诪讬讚 讜讻转讬讘 转转讞讟讗讜. 讜讘讝讛 谞转讬讬砖讘 讙"讻 讛讗 讚诇讗 谞讬讞讗 诇讬讛 诇专砖"讬 诇驻专砖 讻驻讬专讜砖 讛转讜住' 讚讛讗 讚驻砖讬讟讗 讚讗爪注讚讛 讟诪讗讛 讛讬讬谞讜 诪讚讻转讬讘 讘转专讬讛 讜讬拽讞 诪讗转诐 讻诇 讻诇讬 诪注砖讛 讚讗"讻 转讬拽砖讬 讗讛讗 讚讗诪专 专"讬 讘住诪讜讱 诪谞讬讬谉 诇转讻砖讬讟 讻"砖 砖讛讜讗 讟诪讗 诪爪讬抓 讜讟驻讬 讛讜"诇 诇讗讬转讜讬讬 诪讛讗讬 拽专讗 讚讻转讬讘 讗爪注讚讛 讜爪诪讬讚 讜讟讘注转 讚讻讜诇讛讜 讝讜讟专讬 谞讬谞讛讜 讜讻诪讜 砖讛拽砖讜 讛转讜住' 讜讛专砖讘"讗 讝"诇 讘讞讬讚讜砖讬讜 讜转讬专爪讜 讘讚讜讞拽 讗注"讻 讚诪讛讗讬 拽专讗 诇讬讻讗 诇诪讬诪专 讚讛谞讬 转讻砖讬讟讬谉 讘讻诇诇 讻诇讬 诪注砖讛 谞讬谞讛讜 讚转讻砖讬讟 诇讗 讚诪讬 诇讻诇讬 讻诇诇 讚住转诐 讻诇讬诐 讛讬讬谞讜 诪讛 砖讛讗讚诐 诪砖转诪砖 讘讛谉 诇爪讜专讻讜 讻讚讻转讬讘 讘砖专爪讬诐 讻诇 讻诇讬 讗砖专 讬注砖讛 诇诪诇讗讻讛 讻诪"砖 专砖"讬 诇拽诪谉 讘砖诪注转讬谉 讘讚"讛 讻诇讬 诪砖讗"讻 讘转讻砖讬讟讬谉 砖讗讬谞诐 注砖讜讬讬谉 讗诇讗 诇诪诇讘讜砖 讜讗讻转讬 诇诪诇讘讜砖 谞诪讬 诇讗 讚诪讬 砖讬讛讜 讟诪讗讬谉 诪砖讜诐 讘讙讚 讗讬 诇讗讜 讚讬诇驻讬谞谉 诪爪讬抓 讚讗注"讙 讚转讻砖讬讟 讛讜讗 讗驻"讛 诪爪讬谞讜 砖谞拽专讗 讘讙讚 讚讻转讬讘 讗诇讛 讛讘讙讚讬诐 讜讗讻转讬 讛讜讬 诪爪讬谞谉 诇诪讬诪专 讚讗驻讬诇讜 讛讻讬 讗爪注讚讛 讟讛讜专讛 讜诇讗 讚诪讬 诇爪讬抓 讜讻讚驻专讬砖讬转 讜讗"讻 诇驻"讝 诪诪讬诇讗 讚诇讗 讛讜讬 讘讻诇诇 讜讬拽讞 诪讗转诐 讻诇 讻诇讬 诪注砖讛 讚诪砖诪注 讻诇讬 诪诇讗讻讛 讻讚诪转专讙诐 诪讗谞讬 讚注讘讜讚讛 诪砖"讛 讛讜爪专讱 专砖"讬 诇驻专砖 讚讗驻"讛 驻砖讬讟讗 讚讟诪讗 讻讬讜谉 砖驻专讟谉 讛讻转讜讘 讘驻' 诪讚讬谉 讟驻讬 诪砖讗专 讻诇讬 讛讘讬讝讛 讜讛砖诇诇 讚讗讬 诪砖讜诐 讛讱 讚专砖讗 讚讚专讬砖 专讘 砖砖转 诇拽诪谉 砖诪谞讛 讛讻转讜讘 转讻砖讬讟讬谉 砖讘驻谞讬诐 注诐 转讻砖讬讟讬谉 砖讘讞讜抓 诇诪讬讚专砖 诪讬谞讬讛 讚讗住讜专 诇讛住转讻诇 讘讗砖讛 讗驻讬诇讜 讘讗爪讘注 拽讟谞讛 讚讗"讻 讘讟讘注转 讜讻讜诪讝 诇讞讜讚 讛讜讬 住讙讬 讚讟讘注转 诪讙讜诇讛 讜讻讜诪讝 诪讻讜住讛 讜注讜讚 讚讚讘专讬 讗讙讚讛 讘注诇诪讗 谞讬谞讛讜 讗诇讗 注诇 讻专讞讱 讚讗爪注讚讛 讜讗讬谞讱 转讻砖讬讟讬谉 诇注谞讬谉 讟讜诪讗讛 讗讬爪讟专讬讻讜 讜讛讬讬谞讜 诪砖讜诐 讚讗拽专讗 讚诇注讬诇 住诪讬讱 讚讻转讬讘 转转讞讟讗讜 讜讻转讬讘 讘转专讬讛 讗讱 讗转 讛讝讛讘 讜讗转 讛讻住祝 讜讛讚专 讻转讬讘 讗讱 讘诪讬 谞讚讛 讬转讞讟讗 讗驻讬诇讜 讘砖讗专 讻诇讬诐 砖讗讬谞谉 爪专讻讬 住注讜讚讛 讗讬讬专讬 讻讚诪讜讻讞 讘住诪讜讱 讚讗诪专 专讘讬 砖诪讜讗诇 讘专 谞讞诪谞讬 讗诪专 专讘讬 讬讜讞谞谉 诪谞讬讬谉 诇诪砖诪讬注 拽讜诇 讘讻诇讬 诪转讻讜转 砖讛讜讗 讟诪讗 砖谞讗诪专 讻诇 讚讘专 讗砖专 讬讘讗 讜讻讜' 讜讛讬讬谞讜 谞诪讬 讻讚驻专讬砖讬转 诇注讬诇 讚祝 讻"讞 注"讘 讙讘讬 讛讗讬 诪讬诪专讗 讚专"砖 讘"谞 讙讜驻讗 注"砖 讻谉 谞专讗讛 诇讬 谞讻讜谉 讘砖讬讟转 专砖"讬. 讜讘讝讛 谞转讬讬砖讘 讙"讻 诪讛 砖驻专砖"讬 讘住诪讜讱 讘讚"讛 讛讗讬 讘诪讚讬谉 讻转讬讘 讚讛讬讬谞讜 诇注谞讬谉 讟讜诪讗转 诪转 讻讬讜谉 讚诪讛讻讗 讬诇驻讬谞谉 讚讛谞讱 转讻砖讬讟讬谉 讘讻诇诇 讻诇讬 诪注砖讛 谞讬谞讛讜 讜讚讜拽 讛讬讟讬讘:


讗讞专 讝讛 诪爪讗转讬 讜专讗讬转讬 砖讻诇 诪驻专砖讬 诪砖谞讬讜转 讻转讘讜 讘诪砖谞讛 讚转讻砖讬讟讬 谞砖讬诐 讟诪讗讬诐 讚讘住讬驻专讬 讝讜讟讗 讬诇讬祝 诇讛 诪讚讻转讬讘 讜讻诇 讗砖专 诇讗 讬讘讗 讘讗砖 转注讘讬专讜 讘诪讬诐 讚诪讬讚专砖 诇注谞讬谉 讟讛专转 讟讜诪讗讛 谞诪爪讗 砖讝讛 诪住讻讬诐 讬讜转专 诇驻讬专砖"讬 讜诇诪讗讬 讚驻专讬砖讬转 讘住诪讜讱 讜诇注讬诇 讙讘讬 诪砖诪讬注 拽讜诇 讜讚诇讗 讻驻讬' 讛转讜住' 讚讛转诐 讜讚讛讻讗 讜讛转诪讬讛 注诇 专讘讜转讬谞讜 讘注诇讬 讛转讜住' 砖谞注诇诪讛 诪讛诐 诇砖讜谉 讛住讬驻专讬 讝讜讟讗 讜转"诇 讬转' 砖讝讻讬转讬 诇讻讜讬谉 诇讚专讱 讛讗诪转 讜诇讛注诪讬讚 砖讬讟转 专砖"讬 诇谞讻讜谉 讜注"注 讘住诪讜讱:


砖诐 讻讬 讗转讗 专讘 讚讬诪讬 讗专"讬 诪谞讬谉 诇讗专讬讙 讻诇 砖讛讜讗 砖讛讜讗 讟诪讗 诪爪讬抓 讗"诇 讗讘讬讬 讜爪讬抓 讗专讬讙 讛讜讗 讜讛转谞讬讗 讜讻讜' 讜讬砖 诇讚拽讚拽 讚诪讗讬 拽讜砖讬讗 讚讛讗 讜讚讗讬 爪讬抓 讗专讬讙 讛讜讗 砖讛讬讛 谞转讜谉 注诇 驻转讬诇 转讻诇转 讜砖驻讛 诇专讗砖讜 讜讗"讻 诇诪讗讬 讚诇讗 讗住讬拽 讗讚注转讬讛 讛砖转讗 讚转讻砖讬讟 讛讜讬 讘讻诇诇 讻诇讬 讗讜 讘讙讚 讗"讻 注"讻 讚讛讗 讚讻转讬讘 讘驻专砖' 爪讬抓 讜讗诇讛 讛讘讙讚讬诐 讛讬讬谞讜 讚拽专讬讬讛 专讞诪谞讗 讘讙讚 讘砖讘讬诇 驻转讬诇 讛转讻诇转 砖讘讜 砖注诇 讬讚讜 注砖讜讬 讻诪讬谉 诪诇讘讜砖 诇专讗砖讜 讜讻讬讜谉 讚爪讬抓 诇讗 讛讬讛 专讞讘 讗诇讗 砖转讬 讗爪讘注讜转 讗诐 讻谉 诪住转诪讗 讛驻转讬诇讬诐 谞诪讬 诇讗 讛讬讛 专讞讘谉 讬讜转专 讗"讻 砖驻讬专 讬诇驻讬谞谉 诪讬谞讬讛 讚讗专讬讙 讻"砖 讟诪讗 讗注"驻 砖讗讬谉 讘讜 讙' 注诇 讙' 讜讻"砖 诇诪"砖 讘住讜讙讬讗 讚爪诪专 讜驻砖转谉 讘砖诐 讛专诪讘"诐 讜专讜讘 诪驻专砖讬 诪砖谞讬讜转 讚讛讗讬 讗专讬讙 讻"砖 讚讛讻讗 讛讬讬谞讜 讻讙讜谉 讗讝讜专 讜讞讙讜专 砖讗专讻谉 讬讜转专 诪讙' 讜讗讬谞谉 专讞讘讬谉 讙' 注"砖:


讗诇讗 讚讬砖 诇讬讬砖讘 讚讗讻转讬 讗讬 讗驻砖专 诇讗讜拽诪讬 诪讬诇转讗 讚专' 讬讜讞谞谉 讘讛讻讬 讚讛讗 诇诪讗讬 讚诪砖诪注 讛砖转讗 讚转讻砖讬讟 诇讗讜 讘讻诇诇 讻诇讬 讜讘讙讚 讛讜讗 讗"讻 诪谞"诇 讛讗 讚转谞讬谞谉 讚转讻砖讬讟讬 谞砖讬诐 讜讻诇 转讻砖讬讟讬谉 讟诪讗讬谉 讗注"讻 砖谞讗诪专 讘讗讞讚 诪砖谞讬 驻谞讬诐 讗讬 诪砖讜诐 讚诇诪讗讬 讚住"讚 讛砖转讗 驻砖讬讟讗 诇讬讛 诇专讘讬 讬讜讞谞谉 诪住讘专讗 讚转讻砖讬讟 讘讻诇诇 讘讙讚 讗讜 讻诇讬 讛讜讗 讗讜 诪砖讜诐 讚诪专讘讬 诇转讻砖讬讟 讻诇 砖讛讜讗 诪讗讜 讘讙讚 讗讬驻讻讗 诪诪讗讬 讚讗诪专讬谞谉 讗诇讬讘讬讛 诇驻讬 讛诪住拽谞讗 讗"讻 诇驻"讝 住讜祝 住讜祝 讻讬讜谉 讚注"讻 诇专讘讬 讬讜讞谞谉 转讻砖讬讟 讘讻诇诇 讘讙讚 讛讜讗 转讜 诇讬转 诇谉 诇诪讬诪专 讚诪讛 砖诪谞讛 讛讻转讜讘 诇爪讬抓 讘讻诇诇 讘讙讚讬 讻讛讜谞讛 讛讬讬谞讜 诪砖讜诐 爪讚 转讻砖讬讟讬谉 砖诇 讝讛讘 砖讬砖 讘讜 讜诇讗 诪砖讜诐 讛驻转讬诇讬诐 砖讘讜 砖讛谉 讟驻讬诇讬谉 诇讝讛讘 讗"讻 诪拽砖讛 砖驻讬专 讜爪讬抓 讗专讬讙 讛讜讗 讜诪砖"讛 诪住拽讬谞谉 诪讬诪专讗 讚专讘讬 讬讜讞谞谉 讗讬驻讻讗. 讻谞"诇 讜讚讜"拽:


讘驻讬专砖"讬 讘讚"讛 诪爪讬抓 砖讛讜讗 讚讘专 诪讜注讟 讜诪谞讗讜 注诐 转讻砖讬讟讬 讻讛谉 注讻"诇. 讜诇讻讗讜专讛 诇讗 讗砖讻讞谉 诇砖讜谉 转讻砖讬讟讬 讻讛讜谞讛 诇讗 讘诪拽专讗 讜诇讗 讘砖讜诐 诪拽讜诐 诇注谞讬谉 讘讙讚讬 讻讛讜谞讛 讗注"讻 讚讻讜讜谞转讜 讻讚驻专讬砖讬转 讘住诪讜讱 讚转讻砖讬讟 讜讘讙讚 讞讚讗 诪讬诇转讗 讛讬讗 讻讬讜谉 讚讗砖讻讞谉 砖讛爪讬抓 讛讜讗 讗讞讚 诪砖诪谞讛 讘讙讚讬诐 讘讬谉 讘诇砖讜谉 讛诪拽专讗 讚讻转讬' 讜注砖讬转 讘讙讚讬 拽讜讚砖 诇讗讛专谉 讗讞讬讱 讜讻转讬讘 讜讛诇讘砖转 讗转 讗讛专谉 讗转 讘讙讚讬讜 讜讛专讘讛 讻讬讜爪讗 讘讜 讜诪讻"砖 讘诇' 讞讻诪讬诐 砖诪讝讻讬专 讘讻诇 诪拽讜诐 砖讻"讙 诪砖诪砖 讘砖诪谞讛 讘讙讚讬诐 讜讛爪讬抓 讗讞讚 诪讛诐. 讻谉 谞专讗讛 诇讬 讘讻讜讜谞转 专砖"讬 讜诪讻"砖 砖讗谞讜 爪专讬讻讬谉 诇驻专砖 讻谉 诇驻讬 驻讬' 讛转讜住' 讘住诪讜讱 讙讘讬 讛讗讬 讘诪讚讬谉 讻转讬讘 讚诇驻讬专讜砖诐 讛讬讬谞讜 诪砖讜诐 讚诇讗 讗讬讬专讬 诇注谞讬谉 讟讜诪讗讛 讜讗"讻 讛"谞 讛讜"诇 诇讗拽砖讜讬讬 讗讬诇驻讜转讗 讚爪讬抓 讚诇讗 讗砖讻讞谉 讚讗讬讬专讬 诇注谞讬谉 讟讜诪讗讛 讗注"讻 讻讚驻专讬砖讬转 讚讛讱 讬诇驻讜转讗 讛讬讬谞讜 诇注谞讬谉 讚转讻砖讬讟 讻诇 砖讛讜讗 讻讬 讛讗讬 诪讬拽专讬 讘讙讚 讜讚讜"拽:


讘转讜住' 讘讚"讛 诪谞讬谉 诇讗专讬讙 讻诇 砖讛讜讗 砖讛讜讗 讟诪讗 转"诇 讗讜 讘讙讚 讜讗"转 讜讛讗 诇注讬诇 讘驻专拽 讘诪讛 诪讚诇讬拽讬谉 诇讗 诪专讘讬谞谉 讗诇讗 讙' 注诇 讙' 讜讻讜' 注讻"诇. 拽讜砖讬讗 讝讜 讛拽砖讜 讛转讜住' 讙"讻 诇注讬诇 讚祝 讻"讜 讘住讜讙讬讗 讚爪诪专 讜驻砖转谉 讘砖诐 讛专砖讘"讗 砖讛讜讗 专讘讬谞讜 砖诪砖讜谉 讜讻讘专 讻转讘转讬 砖诐 讘讗专讬讻讜转 讚讛专"砖 诇砖讬讟转讜 诇驻诪"砖 讘驻讬' 讛诪砖谞讬讜转 讚讛讗讬 讻诇 砖讛讜讗 讚讛讻讗 讛讬讬谞讜 砖讬注讜专 拽讟谉 诪讗讚 讜讻诪"砖 讙"讻 讻讗谉 讘住诪讜讱 讗诪谞诐 讻诇 诪驻专砖讬 诪砖谞讬讜转 讝讜诇转 专讘讬谞讜 砖诪砖讜谉 讛专诪讘"诐 讜讛专讗"砖 讜讛专注"讘 讜讘注诇 转讜讬"讟 讻讜诇谉 讻讜转讘讬谉 讘住讙谞讜谉 讗讞讚 讚讛讗讬 讗专讬讙 讻诇 砖讛讜讗 讻讙讜谉 讗讝讜专 讜讞讙讜专讛 砖讗专讜讻讬谉 讬讜转专 诪讙' 讜专讞讘谉 驻讞讜转 诪讙' 讜讗"讻 讗讚专讘讗 讛讗讬 砖讬注讜专讗 讚讛讻讗 讞砖讬讘讗 讟驻讬 诪砖诇砖 注诇 砖诇砖 讚讛讗 讗讝讜专 讜讗讘谞讟 讘讙讚 讙诪讜专 诪讬拽专讬 讗诇讗 砖讗讬谉 诪专讜讘注 讘砖讬注讜专讜 讜诇驻"讝 谞诪讬 诇讗 砖讬讬讱 诇讗拽砖讜讬讬 讗讬驻讻讗 诪谞"诇 诇专讘讜讬讬 砖诇砖 注诇 砖诇砖 讚讛讗 诇拽讜砖讟讗 讚诪讬诇转讗 诪住拽讬谞谉 讘讛讗讬 住讜讙讬讗 讚爪诪专 讜驻砖转谉 讚驻诇讜讙转讗 讚转谞讗讬 讜讗诪讜专讗讬 讛讬讗 讘砖讗专 讟讜诪讗讜转 讞讜抓 诪谞讙注讬诐 讜注讜讚 讚讘讻讛"讙 砖驻讬专 诪爪讬谞谉 诇诪讬诪专 讚砖拽讜诇讬谉 讛诐 讻讬讜谉 砖砖讬注讜专谉 拽专讜讘 诇讛砖讜讜讛 讗诇讗 砖讝讛 诪专讜讘注 讜讝讛 讗讬谞讜 诪专讜讘注 诪砖讗"讻 诇驻讬 转讬专讜抓 讛转讜住' 讚讛转诐 讜讚讛讻讗 讚讛讗讬 讻诇 砖讛讜讗 讚讛讻讗 讛讬讬谞讜 讚讜拽讗 讻砖讗讬谉 讘讚注转诐 诇讗专讜讙 讬讜转专 讜讛讗讬 讚砖诇砖 注诇 砖诇砖 讛讬讬谞讜 讘讘讗 诪讘讙讚 讙讚讜诇 讗"讻 诇讗 讗"砖 诪"砖 讚砖拽讜诇讬谉 讛诐 讻讬讜谉 砖讗讬谉 讚讜诪讛 讝讜 诇讝讜 讻诇诇 讗诇讗 讘住讘专讜转 讞诇讜拽讜转 讜讗诐 谞讗诪专 讚讗驻"讛 砖拽讜诇讬谉 讛诐 讚讛讬 诪讬谞讬讬讛讜 诪驻拽转 讛讗 诇讬转讗 讚讛讗 讛讗讬 讚讛转诐 驻诇讜讙转讗 讚转谞讗讬 讛讬讗 讜讛讻讗 诪砖诪注 讚讻"注 诪讜讚讜 讚讛讗 讗驻讬诇讜 讗专讬讙 讜转讻砖讬讟 讻诇 砖讛讜讗 诪专讘讬谞谉 诪讻诇 讻诇讬 诪注砖讛 讜讗驻讬诇讜 讗转"诇 讚讗驻"讛 讛讜讬 驻诇讜讙转讗 讚转谞讗讬 讗"讻 讻"砖 砖讗讬谉 诪拽讜诐 诇拽讜砖讬讬转 讛转讜住' 讻诇诇 讜诇诪讛 讗讬爪讟专讬讻讜 诇转讬专讜抓 讚砖拽讜诇讬谉 讛诐 讜讻"砖 讗诐 谞讗诪专 讚诪"砖 讛转讜住' 讻讗谉 讚砖拽讜诇讬谉 讛诐 讗砖诇砖讛 注诇 砖诇砖讛 拽讗讬 讜诇讗 讗砖诇砖 注诇 砖诇砖 讻讚诪砖诪注 讘诇砖讜谞诐 诇注讬诇 讚祝 讻"讝 讘讚"讛 转"诇 讗讜 讘讙讚 注"砖 讻"砖 讚拽砖讛 讬讜转专 讛讗讬讱 讗驻砖专 诇讜诪专 讚砖拽讜诇讬谉 讛诐 讻诇 砖讛讜讗 讚讛讻讗 讜砖诇砖讛 注诇 砖诇砖讛 讚讛转诐 讚讛讗 讗砖讻讞谉 讚讗讬讻讗 转谞讗 讚讗驻讬诇讜 讘砖诇砖 注诇 砖诇砖 诪讟诪讗 讜爪"注. 讜砖诐 讛讗专讻转讬 讬讜转专 讜讻转讘转讬 讙"讻 讚诇驻讬 砖讬讟转 砖讗专 诪驻专砖讬 诪砖谞讬讜转 讗讬谉 诪拽讜诐 讙"讻 诇诪"砖 讛转讜住驻讜转 讘住诪讜讱 讘讚"讛 讗专讬讙 讜转讻砖讬讟 讚诪"诪 讘注讬谞谉 砖讬注讜专 拽爪转 讛讜讗 讚讞讜拽 讘讬讜转专 讚讗"讻 诇讗 讛讜"诇 诇住转讜诐 讗诇讗 诇驻专砖 砖讬注讜专讜 讘讻诪讛 讜诇讛诪驻专砖讬诐 谞讬讞讗 诪讬讛讜 讘讞讬讚讜砖讬 讛专砖讘"讗 讻讗谉 诪砖诪注 讻驻讬' 讛转讜住驻转 讜讚讜"拽 讜注讬讬谉 注讜讚 讘住诪讜讱:


砖诐 讘讙诪专讗 转"专 讗专讬讙 讻"砖 讜讻讜' 讗专讬讙 讜转讻砖讬讟 讻"砖 讟诪讗. 讜驻讬专砖"讬 讜讛转讜' 讚讛讬讬谞讜 讞爪讬讜 讗专讬讙 讜讞爪讬讜 转讻砖讬讟 讜诪诇讘讚 诪"砖 讘住诪讜讱 砖驻讬专讜砖诐 讚讞讜拽 讘讝讛 讚讞爪讬讜 讚讻诇 砖讛讜讗 诪讗讬 谞讬讛讜 讗诇讗 讚讬讜转专 拽砖讛 讚诪讬诇转讗 讻讬 讛讗讬 诇讗 砖讬讬讱 诇专讘讜讬讬 诪拽专讗 讚讻诇 讻诇讬 诪注砖讛 讻讬讜谉 讚讘诪讚讬谉 诇讗 讗砖讻讞谉 讻讛"讙 讜讗讬 诪砖讜诐 讚讻诇 专讬讘讜讬' 讛讜讗 讟驻讬 讛讜讬 诇谉 诇专讘讜讬讬 讟讘注讜转 讜讬讚讜转 讚讻诇讬诐 砖诇 讻诇讬 诪注砖讛 讚讗讬讬专讬 讘讛讜 驻砖讟讗 讚拽专讗. 讜诇讜诇讬 驻专砖"讬 讜讛转讜住' 讛讬讛 谞专讗讛 诇讬 讚讛讗讬 讗专讬讙 讜转讻砖讬讟 讚拽讗诪专 讛讬讬谞讜 讚讜诪讬' 讚爪讬抓 砖讻转讘转讬 诇注讬诇 砖讛转讻砖讬讟 砖诇 讝讛讘 讛讬讛 谞转讜谉 注"讙 驻转讬诇 砖诇 讗专讬讙 讜讗"讻 讘讻讛"讙 讙讜驻讗 讗讬讬专讬 讛讻讗 讻讙讜谉 讘讗讝讜专 讜讞讙讜专讛 砖注讬拽专 转讻砖讬讟讬讛谉 砖诇 讻住祝 讜讝讛讘 讗诇讗 砖讞讜讙专讬谉 讗讜转谉 注"讬 讗专讬讙 讜讻讬讜谉 讚讻诇 讞讚 讘讗驻讬 谞驻砖讛 诇讗 讞讝讬 诇诪讬讚讬 诪砖"讛 诪住驻拽讗 诇讬讛 诪谞"诇 讚讟诪讗 讚讚讬诇诪讗 讘讻讛"讙 讗讬谉 诪爪讟专驻讬谉 诇拽专讜转谉 讘讙讚 讜讛讗 讚诇讗 讬诇讬祝 讛讱 诪讬诇转讗 诪爪讬抓 讙讜驻讗 讛讬讬谞讜 诪砖讜诐 讚谞讛讬 讚讗砖讻讞谉 讚诪讬拽专讬 讘讙讚 讗讻转讬 诇讗 驻住讬拽讗 诪讬诇转讗 诇注谞讬谉 讟讜诪讗讛 讻讬讜谉 讚讗讬谉 砖讬注讜专 转讻砖讬讟 讜讘讙讚 砖讜讬诐 讘砖讜诐 注谞讬谉 诪砖"讛 诪讬讬转讬 诇讛 砖驻讬专 诪专讬讘讜讬 讚讻诇 讻诇讬 诪注砖讛 讚讗讚住诪讬讱 诇讬讛 拽讗讬 讗讗爪注讚讛 讜讟讘注转 注讙讜诇 讜讻讜诪讝 诇讗砖诪讜注讬谞谉 讚讗驻讬' 讗讜转谉 讛转讻砖讬讟讬谉 注砖讜讬讬谉 讘讝讛 讛注谞讬谉 注爪诪讜 讚转讻砖讬讟 讜讗专讬讙 讗驻"讛 讟诪讗讬谉 讜讗驻砖专 注讜讚 诇讜诪专 讚住转诐 讗爪注讚讛 注讙讬诇 讜讻讜诪讝 注砖讜讬讬谉 讘注谞讬谉 讝讛 讻谞"诇 谞讻讜谉 诇讜诇讬 砖专砖"讬 讜转讜住驻转 诇讗 驻讬专砖讜 讻谉:


讘转讜住' 讘讚"讛 讛讛讜讗 讘诪讚讬谉 讻转讬讘 驻"讛 讜讻讜' 注住"讛. 讻讘专 讻转讘转讬 讘转讞诇转 讛住讜讙讬讗 诪讛 砖讛讻专讬讞 诇专砖"讬 诇驻专砖 讻谉 讜诪讛 砖讛拽砖讜 讘转讜住' 注诇 驻讬专讜砖讜 讚讗诐 讻谉 讛讜讛 诇讬讛 诇砖谞讜讬讬 讚讬诇驻讬谞谉 讘讙讝讬专讛 砖讜讛 讚讘讙讚 讜注讜专 谞专讗讛 诇讬 诇讬讬砖讘 讚讙讝讬专讛 砖讜讛 讚讘讙讚 讜注讜专 诇讗 砖讬讬讱 讗诇讗 讘诪讬讚讬 讚砖讬讬讱 讘诪讬谞讬 讘讙讚 讜注讜专 讻讬 讛谞讱 讚诇拽诪谉 讚拽讬诇拽诇讬 讜讞讘拽 讜讞讘诇讬诐 讜诪砖讬讞讜转 讘讚讘专 讛讘讗 诪讝谞讘 讛住讜住 讜讛驻专讛 讚讻诇 讛谞讱 诪讬谉 讘讙讚 谞讬谞讛讜 诪砖讗"讻 诇注谞讬谉 注谞讬讬谞讗 讚转讻砖讬讟 诇讗 砖讬讬讱 讻诇诇 诇诪讬诇祝 讘讙"砖 讚讘讙讚 讜注讜专 讚讟讜诪讗转 讻诇讬 诪转讻讜转 诪砖讜谞讛 诪讟讜诪讗转 讘讙讚 讜注讜专 讘讻诪讛 讚讘专讬诐 讜讻讬讜爪讗 讘讝讛 讻转讘 诪"讝 讝"诇 讘住' 诪讙"砖. 讗诇讗 讚讟驻讬 讛讜"诇 诇讛转讜住驻讜转 诇讗拽砖讜讬讬 讚讛讜讬 诪爪讬 诇砖谞讜讬讬 讚砖专抓 讗讬转拽砖 诇诪转 讻讚诪住拽讬谞谉 诇拽诪谉 讗诇讗 讚讝讜 谞诪讬 讗讬谞讛 拽讜砖讬讗 讻诪讜 砖讗讘讗专 砖诐 讘讚"讛 砖"诪 诇讗驻谞讜讬讬 注诇 拽讜砖讬讬转 讛专"讗 诪诪讬抓 讜讘讝讛 讬转讬讬砖讘 讙"讻 诪讛 砖讛拽砖讜 讛转讜住' 讻讗谉 注诇 驻讬专砖"讬 讚讛讜"诇 诇诪讬诪专 讛讗讬 讘讟讜诪讗转 诪转 讻转讬讘 注"砖 讜讚讜"拽:

